hotchpotch/miracl-hf-unified huggingface dataset:
วิปครีม
วิปครีม () คือครีมที่ถูกตีจนเบาและฟูด้วยเครื่องผสมอาหาร ไม้ตีไข่ หรือส้อม วิปครีมมักถูกเติมรสหวาน และบางครั้งมีรสชาติวานิลลา
ครีมที่มีไขมันเนย 30% หรือมากกว่าสามารถรวมตัวกับอากาศ เกิดเป็นคอลลอยด์ที่มีปริมาตรเพิ่มประมาณสองเท่าของครีมเดิม เนื่องจากฟองอากาศถูกจับตัวเป็นโครงข่ายของหยดไขมัน แต่ถ้ายังตีครีมต่อไป หยดไขมันจะติดกัน ทำลายคอลลอยด์และก่อตัวเป็นเนย บางครั้งเติมน้ำตาลไอซิ่งให้กับคอลลอยด์เพื่อทำให้ส่วนผสมแข็งตัวและลดโอกาสที่ครีมถูกตีมากเกินไป
ครีม (หรือนม) ไขมันต่ำ ตีได้ไม่ดีนัก ขณะที่ครีมไขมันสูงจะผลิตโฟมที่คงรูปมากกว่า
วูคอวาร์
วูคอวาร์ (; ) เป็นเมืองศูนย์กลางการปกครองของแขวงวูคอวาร์-ซีร์เมีย ตั้งอยู่ริมแม่น้ำดานูบซึ่งเป็นเส้นแบ่งเขตแดนระหว่างภูมิภาคสลาโวเนียทางตะวันออกของโครเอเชียกับภูมิภาคย่อยบาชกาที่เป็นส่วนหนึ่งของวอยโวดีนาในเซอร์เบีย มีประชากรราวๆเกือบสามหมื่นคน
ในอดีตวูคอวาร์เคยเป็นเมืองท่าริมแม่น้ำดานูบที่มีความเจริญเฟื่องฟูในระดับหนึ่ง หากแต่ในช่วงสงครามประกาศอิสรภาพของโครเอเชียได้ทำให้ฝ่ายชาวเซิร์บติดอาวุธในสลาโวเนียซึ่งต่อต้านรัฐบาลของโครเอเชียร่วมมือกับกองทัพร่วมของยูโกสลาเวียบุกเข้ามาทำลายล้างเมืองอย่างราบคาบและได้กระทำอาชญากรรมสงครามด้วยการสังหารชาวเมืองเชื้อสายโครแอทเป็นจำนวนมากในระหว่างสงคราม ทำให้วูคอวาร์ได้ชื่อว่าเป็นเมืองซึ่งได้รับความเสียหายมากที่สุดในสงครามการประกาศอิสรภาพของโครเอเชียและถือกันว่าเป็นเมืองที่ถูกทำลายเสียหายจากสงครามอย่างเลวร้ายที่สุดในยุโรปนับตั้งแต่หลังสงครามโลกครั้งที่ 2 สำหรับชาวโครเอเชียวูคอวาร์จึงมีฐานะเป็นนครวีรชนเทียบเท่าสตาลินกราดของสหภาพโซเวียต และทุกๆปีในวันที่ 18 พฤศจิกายน จะมีการวางพวงหรีดรำลึกถึงการแตกพ่ายของวูโควาร์ต่อฝ่ายชาวเซิร์บเมื่อวันที่ 18 พฤศจิกายน ค.ศ. 1991
เนื่องจากบทบาทของวูคอวาร์ในสงครามประกาศอิสรภาพของโครเอเชีย ทำให้แม้ในปัจจุบันนี้ก็ยังคงมีความตึงเครียดระหว่างชาวเมืองสองฝ่ายคือ ชาวโครแอทซึ่งเป็นประชากรส่วนใหญ่กับชาวเซิร์บซึ่งมีอยู่ในเมืองราวๆ 30% ในช่วงตั้งแต่ปี ค.ศ. 2013 ซึ่งรัฐธรรมนูญของโครเอเชียประกาศให้เมืองใดก็ตามที่มีประชากรเป็นชนเชื้อสายอื่นนอกเหนือจากชาวโครแอทรวมกันได้ถึง 30% จะมีสิทธิ์ในการใช้ภาษาของชนกลุ่มนั้นเป็นหนึ่งในภาษาราชการของเมืองด้วย วูคอวาร์จึงได้กลับมาเป็นเมืองซึ่งจุดประเด็นร้อนแรงขึ้นมาในโครเอเชียอีกครั้งเมื่อเหล่าทหารผ่านศึกของโครเอเชียที่เคยรบในสงครามเมื่อทศวรรษที่ 90 ไม่ยอมรับให้มีการใช้ภาษาเซิร์บเป็นภาษาราชการของเมืองอีกภาษาหนึ่ง และได้คอยทำการทุบทำลายหรือถอดป้ายชื่อสถานที่ราชการต่างๆในเมืองที่มีการเขียนด้วยตัวอักษรซีริลลิคของภาษาเซิร์บควบคู่กับอักษรละตินของภาษาโครเอเชีย
โอเซ (ปีศาจ)
ในตำรากุญแจย่อยของโซโลมอน โอเซ (อังกฤษ:Ose) เป็นปีศาจที่มีฤทธิ์ในทางด้านการทำให้หลงผิด โดยทำให้คนเกิดความฉลาดในทางวิทยาศตร์ ลุ่มหลงในความรู้ จนในที่สุดกลายเป็นคนหลงตัวเองคิดว่าตัวเองเป็นคนสำคัญ โอเซ ยังเกี่ยวข้องกับการขายวิญญาณเพื่อให้ตัวเองโด่งดังหรือมีความสามารถพิเศษ
โอเซ จะปรากฏตัวในรูปของเสือดาว อาการของผู้หลงผิด คิดว่าตัวเองเป็นกษัตริย์ เป็นโป๊ป
แอสทารอธ (ปีศาจ)
แอสทารอธ (อังกฤษ:Astaroth) ในตำรากุญแจย่อยของโซโลมอน กล่าวว่าเป็นปีศาจที่มีฤทธิ์ในทางด้านการทำให้เกิดความขี้เกียจ แสวงหาความสุข ทำตัวไร้สาระ ทำให้หลงใหลในการปลีกวิเวก "แอสทารอธ" จะปรากฏตัวในรูปของคนกึ่งหญิงกึ่งชาย อาการของผู้หลงผิด คิดว่าโลกนี้ต้องสมบูรณ์แบบ ตนเองมีความสำคัญมีความคู่ควรกับสิ่งหรูหราฟุ่มเฟือย
67พี/ชูรูย์มอฟ–เกราซีเมนโค
67พี/ชูรูย์มอฟ–เกราซีเมนโค () หรือเรียกสั้น ๆ ว่า 67พี เป็นดาวหางที่มีคาบดาราคติ 6.45 ปี และมีคาบการหมุนรอบตัวเอง 12.4 ชั่วโมง มีความเร็วสูงสุด 135,000 กิโลเมตร/ชั่วโมง (38 กิโลเมตร/วินาที) ดาวหางมีขนาดราว 4.1 กิโลเมตร เช่นเดียวกับดาวหางอื่น ๆ ดาวหาง 67พี ได้รับการตั้งชื่อตามผู้ค้นพบ ซึ่งคือ คลิม ชูรูย์มอฟและสเวตลานา อีวานอฟนา เกราซีเมนโค นักดาราศาสตร์ชาวโซเวียต ซึ่งค้นพบดาวหางนี้เมื่อวันที่ 20 กันยายน ค.ศ. 1969
ดาวหาง 67พี ยังเป็นจุดหมายของยานอากาศ "โรเซตตา" ขององค์การอวกาศยุโรป ซึ่งได้ปล่อยจากฐานเมื่อ 2 มีนาคม 2004 ซึ่งโรเซตตาได้เดินทางถึง 67พี เมื่อวันที่ 6 สิงหาคม 2014 และเข้าสู่วงโคจรของ 67พี เมื่อวันที่ 10 กันยายน 2014 ก่อนที่ต่อมาในวันที่ 12 พฤศจิกายน 2014 โรเซตตาได้ปล่อยยานลูก "ฟีเล" ลงจอดบนดาวหาง 67พี นับเป็นครั้งแรกในประวัติศาสตร์ของมนุษยชาติที่มีการลงจอดบนดาวหาง
ร้องสู้ไฟ Keep Your Light Shining Thailand
ร้องสู้ไฟ Keep Your Light Shining Thailand นำเสนอโดย ธนาคารกสิกรไทย เป็นรายการโทรทัศน์แข่งขันร้องเพลงที่ บริษัท เจ เอส แอล โกลบอล มีเดีย จำกัด ร่วมกับ บริษัท คอนเทนท์ แล็บ จำกัด ซื้อลิขสิทธิ์จาก Global Agency ซึ่งเป็นตัวแทนการจัดจำหน่ายรายการจากต่างประเทศหลายรายการ โดยเป็นรายการแข่งขันร้องเพลงที่รวมนักร้อง จำนวน 84 คน ผู้เข้าแข่งขันทั้งหมดจะต้องสามารถร้องเพลงได้หลากหลายแนว เพื่อชิงรางวัลเงินสด 1 ล้านบาท อาคารพักอาศัยริมทะเล และรถกระบะ รวมมูลค่ากว่า 4,500,000 บาท
โดยมีกรรมการตัดสินที่สามารถ "เก็บ" ผู้เข้าแข่งขันได้ในแต่ละรอบ นั่นคือ “เจ – เจตริน วรรธนะสิน” และ “ใหม่ เจริญปุระ” โดยมี ดีเจภูมิ ภูมิใจ ตั้งสง่า เป็นพิธีกร
การแข่งขันรายการ "ร้องสู้ไฟ Keep Your Light Shining Thailand" เริ่มจากการคัดเลือกรอบออดิชัน (Audition) จนกระทั่งได้ผู้เข้าแข่งขันในรายการทั้งหมด 84 คน แบ่งผู้เข้าแข่งขันสัปดาห์ละ 7 คน ทั้งหมด 12 สัปดาห์ โดยในแต่ละสัปดาห์ ผู้เข้าแข่งขันทั้ง 7 คนจะต้องร้องเพลงเดียวกัน โดยแต่ละคนจะได้ร้องเพลงคนละ 1 ท่อน (20-30 วินาที) เท่านั้น เมื่อไฟไปตกที่ผู้ใด คนนั้นจะต้องเป็นคนร้องอย่างเต็มความสามารถ ขณะที่ผู้เข้าแข่งขันกำลังปะทะกันอยู่นั้น ผู้ชมทั้ง 300 คนในห้องส่งจะเป็นผู้โหวตให้คะแนนแต่ละคน เมื่อเพลงที่ 1 และ 2 จบลง ไฟสีแดงสามดวงจะส่องไปยังผู้มีคะแนนต่ำที่สุดสามอันดับ กรรมการมีสิทธิ์เลือกเก็บผู้เข้าแข่งขันไว้ 2 คน ส่วนคนที่ไม่ถูกเก็บจะต้องกลับบ้านไป เมื่อสองเพลงแรกจบลง กติกาจะเปลี่ยน ในเพลงที่ 3 และ 4 จะมีไฟแดงเหลือเพียง 2 ดวง และกรรมการสามารถเลือกเก็บผู้เข้าแข่งขันไว้ได้เพียงคนเดียวเท่านั้น เมื่อ 3 คนสุดท้ายมาแข่งขันกัน คนที่มีคะแนนโหวตน้อยที่สุดจะต้องออกจากการแข่งขันทันที ส่วน 2 คนสุดท้าย จะต้อง Battle กัน โดยมีผู้ชมในห้องส่งเป็นผู้ตัดสิน และเฟ้นหาผู้ชนะประจำสัปดาห์เพื่อเข้าสู่รอบชิงชนะเลิศต่อไป
ในรอบชิงชนะเลิศ ผู้ชนะประจำสัปดาห์ทั้ง 12 คน และผู้แข่งขันอีก 1 คนที่ตกรอบไปและมีคะแนนโหวตให้กลับมาสูงที่สุด ผ่านการโหวตทางเว็บไซต์ จะเข้ามาแข่งขันในรอบชิงชนะเลิศ เพื่อหาผู้ชนะสูงสุด
โดยกติกาในรอบชิงชนะเลิศคือ ผู้เข้าแข่งขันทั้ง 13 คน จะแบ่งออกเป็น 2 กลุ่ม ร้องเพลงกลุ่มละ 2 เพลง ไฟสีแดงสามดวงจะส่องไปยังผู้มีคะแนนต่ำที่สุดสามอันดับ กรรมการมีสิทธิ์เลือกเก็บผู้เข้าแข่งขันไว้คนเดียวเท่านั้น ในรอบ 5 คนสุดท้าย จะไม่มีไฟสีแดง แต่ 3 คนที่มีคะแนนโหวตน้อยที่สุดจะต้องกลับบ้านทันที อีก 2 คนจะไปแข่งขันในรอบชิงชนะเลิศซึ่งเป็นเพลงสุดท้ายแล้ว
รักของนายดอกไม้
รักของนายดอกไม้ เป็นละครโทรทัศน์ไทยแนว โรแมนติก-คอมเมดี นำแสดงโดย ศรราม เทพพิทักษ์, เจนี่ เทียนโพธิ์สุวรรณ และนักแสดงชั้นนำอื่นๆ อีกมากมาย เริ่มออกอากาศตอนแรกวันที่ 22 ตุลาคม พ.ศ. 2548-4 ธันวาคม พ.ศ. 2548 ทุกวันศุกร์-อาทิตย์ เวลา 20.20 - 22.05 น. ทางสถานีวิทยุโทรทัศน์ไทยทีวีสีช่อง 3 ผลิตโดย อาร์เอส จากบทประพันธ์ของ สุรินทร์ รุ่งสว่าง บทโทรทัศน์โดย พิง ลำพระเพลิง กำกับการแสดงโดย นพดล มงคลพันธ์
จังหวัดหายเซือง
หายเซือง () เป็นจังหวัดตั้งอยู่ในภูมิภาคดินดอนสามเหลี่ยมปากแม่น้ำแดงทางตอนเหนือของประเทศเวียดนาม ชื่อของจังหวัดมาจากวงศัพท์จีน-เวียดนาม โดยเขียนเป็นอักขระว่า ซึ่งแปลว่า "มหาสมุทร" แต่ในความเป็นจริงพื้นที่ของจังหวัดในปัจจุบันไม่มีทางออกสู่ทะเล ทุกวันนี้หายเซืองเป็นหนึ่งในบรรดาจังหวัดที่มีอุตสาหกรรมและการพัฒนามากที่สุดในประเทศ
ซูเปอร์สแมชบราเธอร์สฟอร์นินเท็นโด 3ดีเอส แอนด์วียู
ซูเปอร์สแมชบราเธอร์สฟอร์นินเท็นโด 3ดีเอส แอนด์วียู (; ) เป็นวิดีโอเกมต่อสู้ที่ได้รับการพัฒนาโดยโซะระ ลิมิเต็ด กับบันไดนัมโคเกมส์ และได้รับการพัฒนาโดยนินเท็นโดสำหรับระบบเครื่องเล่นวิดีโอเกมนินเท็นโด 3ดีเอส และวียู โดยเกมทั้งสองเวอร์ชันเป็นตัวแทนของเกมในชุดที่สี่และห้า ในซีรีส์"ซูเปอร์สแมชบราเธอร์ส" โดยในเกมของซีรีส์นี้ จะมีตัวละครต่าง ๆ จากแฟรนไชส์ของนินเท็นโด สำหรับเวอร์ชันนินเท็นโด 3ดีเอส ได้รับการเปิดตัวที่ประเทศญี่ปุ่นในวันที่ 13 กันยายน ค.ศ. 2014, ในทวีปอเมริกาเหนือและยุโรปวันที่ 3 ตุลาคม ค.ศ. 2014 และในประเทศออสเตรเลียวันที่ 4 ตุลาคม ค.ศ. 2014 ส่วนเวอร์ชันวียูได้วางจำหน่ายในทวีปอเมริกาเหนือ ณ วันที่ 21 พฤศจิกายน ค.ศ. 2014, ทวีปยุโรปวันที่ 28 พฤศจิกายน ค.ศ. 2014, ประเทศออสเตรเลียวันที่ 29 พฤศจิกายน ค.ศ. 2014 และในประเทศญี่ปุ่นวันที่ 6 ธันวาคม ค.ศ. 2014
เช่นเดียวกับในเกมก่อนหน้านี้ในซีรีส์"ซูเปอร์สแมชบราเธอร์ส" เกมนี้จะเป็นเกมต่อสู้ที่มีถึงสี่ผู้เล่นที่สามารถใช้การโจมตี, เทคนิค และไอเทมที่จะสร้างความเสียหายต่อคู่แข่งในรูปแบบต่าง ๆ จุดมุ่งหมายของเกมสำหรับผู้เล่นคือการจะเพิ่มเปอร์เซ็นต์ความเสียหายต่อคู่แข่ง โดยทำให้พวกเขากระเด็นออกไปเมื่อถูกโจมตี และน็อกพวกเขาให้ออกจากสนามแข่งขัน เพื่อช่วยให้ผู้เล่นในระหว่างการต่อสู้ จะมีไอเทมที่ปรากฏในสนามแข่งขัน ซึ่งประกอบด้วยไอเทมที่ปรากฏในซีรีส์เกมต่าง ๆ หรือไอเทมที่มีลักษณะเฉพาะอยู่ใน"ซูเปอร์สแมชบราเธอร์ส" โดยไอเทมเหล่านี้คือ สแมชบอล ซึ่งเป็นไอเทมที่ช่วยให้ผู้เล่นเรียกการโจมตีด้วยสแมชแอทแทคที่ทรงพลังและมีลักษณะเฉพาะ และแอสซิสต์โทรฟี ซึ่งได้เรียกตัวละครวิดีโอเกมอื่น ๆ เข้าสู่สนามเพื่อโจมตีคู่แข่งหรือให้ความช่วยเหลือในรูปแบบอื่น ๆ ซึ่งได้นำมาใช้ใน"ซูเปอร์สแมชบราเธอร์บรอวล์" ที่เป็นเกมภาคก่อนหน้า เช่นเดียวกับรุ่นก่อน "ซูเปอร์สแมชบราเธอร์ส" จะสามารถทำการสะสมถ้วยรางวัลในเกมโดยขึ้นอยู่กับตัวละครหรือไอเทมต่าง ๆ ที่พบเห็นได้ในเกมจากแหล่งอื่นของนินเท็นโด แต่ละด่านจะมีทางเลือกในรูปแบบโอเมกา ซึ่งจะแทนที่โดยแผนผังของด่านแบบผิวเรียบและขจัดสิ่งที่เป็นอันตรายในสนามแข่งขันออกทั้งหมด ในบางด่าน การรวบรวมถ้วยรางวัล รวมถึงแอสซิสต์โทรฟีจะมีลักษณะเฉพาะในแต่ละเวอร์ชัน โดยองค์ประกอบในระบบวียูส่วนใหญ่จะนำมาจากเกมคอนโซล ส่วนระบบ 3ดีเอส ส่วนใหญ่จะนำมาจากเกมมือถือ ซึ่งทั้งสองเวอร์ชันจะมีด่านที่เคยปรากฏในภาคก่อนของซีรีส์
จังหวัดฮึงเอียน
ฮึงเอียน () เป็นจังหวัดตั้งอยู่ในภูมิภาคดินดอนสามเหลี่ยมปากแม่น้ำแดงทางตอนเหนือของประเทศเวียดนาม
ชื่อของจังหวัดมาจากวงศัพท์จีน-เวียดนาม โดยเขียนเป็นอักขระว่า 興安 ซึ่งแปลว่า "ความเจริญรุ่งเรืองและความสงบสุข"
อาหารสิงคโปร์
อาหารสิงคโปร์ เป็นตัวบ่งชี้ความหลากหลายทางชาติพันธุ์ในสิงคโปร์ ซึ่งเดิมเป็นส่วนหนึ่งของมาเลเซีย และได้มีปฏิสัมพันธ์ทางวัฒนธรรมมานานนับศตวรรษ อาหารได้รับอิทธิพลจากชาวพื้นเมืองมลายู ชาวจีน อินโดนีเซีย เปอรานากัน วัฒนธรรมตะวันตกซึ่งมาจากอังกฤษ และกลุ่มที่ได้รับอิทธิพลโปรตุเกสซึ่งเรียกชาวคริสตัง อิทธิพลจากพื้นที่อื่นๆ เช่น ศรีลังกา ไทย ฟิลิปปินส์ และตะวันออกกลาง พบในอาหารพื้นเมืองเช่นกัน ในสิงคโปร์ อาหารถือเป็นสิ่งสำคัญ ในการกำหนดเอกลักษณ์ของชาติและความเป็นหนึ่งเดียว ซึ่งในสิงคโปร์ การพบปะและรับประทานอาหารระหว่างวัฒนธรรมเป็นเรื่องปกติ อาหารสิงคโปร์ได้รับการส่งเสริมเพื่อดึงดูดนักท่องเที่ยว รัฐบาลสิงคโปร์ได้จัดเทศกาลอาหารสิงคโปร์ในเดือนกรกฎาคมเพื่อส่งเสริมอาหารสิงคโปร์
สิงคโปร์เป็นประเทศเล็กที่มีประชากรหนาแน่นมาก ที่ดินเป็นทรัพยากรสำคัญที่จำเป็นสำหรับอุตสาหกรรมและที่อยู่อาศัย ผลิตภัณฑ์และเครื่องปรุงส่วนใหญ่นำเข้ามา แม้ว่าจะมีกลุ่มเกษตรกรขนาดเล็กที่ปลูกผัก ผลไม้ หรือสัตว์ปีกและปลา เนื่องจากสิงคโปร์ตั้งอยู่บนเส้นทางการค้าที่สำคัญ จึงสามารถพบผลิตภัณฑ์และเครื่องปรุงทั่วโลกได้ที่นี่
อาหารส่วนใหญ่ที่เข้ามายังสิงคโปร์มาจากผู้อพยพจากจีนตอนใต้รุ่นแรกๆ (ฮกเกี้ยน แต้จิ๋ว ฮากกา และไหหลำ) และมีการปรับปรุงให้เข้ากับเครื่องปรุงในท้องถิ่น และรับอิทธิพลจากอาหารมลายู อินเดีย และอื่นๆเข้ามา อาหารจีนในสิงคโปร์จะได้รับอิทธิพลจากอาหารจีนฮกเกี้ยน แต้จิ๋ว ไหหลำ กวางตุ้ง ซึ่งเป็นกลุ่มประชากรหลักของชาวจีนในสิงคโปร์ ชื่อของอาหารจีนส่วนใหญ่ในสิงคโปร์ ได้มาจากสำเนียงทางจีนตอนใต้ โดยภาษาจีนฮกเกี้ยนเป็นสำเนียงที่ใช้มากที่สุด และการออกเสียงยังต่างไปตามสำเนียงย่อยของท้องถิ่นนั้นๆด้วย เช่น "โงเฮี่ยว" (五香) เป็นการออกเสียงของภาษาจีนฮกเกี้ยนในฉางโจว ตัวอย่างอาหารในกลุ่มนี้ ได้แก่
เป็นอาหารที่ได้รับอิทธิพลจากอาหารของชาวมลายูในคาบสมุทรมลายู เกาะสุมาตรา เกาะชวาและหมู่เกาะรีเยา เครื่องเทศและกะทิเป็นเครื่องปรุงที่พบได้โดยทั่วไป แต่ก็จะใช้เครื่องปรุงของชาวจีน เช่นเต้าหู้ ด้วย ชาวจีนและชาวทมิฬได้นำอาหารของชาวมลายูไปประยุกต์เช่นกัน 
เช่นเดียวกับอาหารสิงคโปร์ประเภทอื่น อาหารสิงคโปร์แบบอินเดียได้รับอิทธิพลจากกลุ่มวัฒนธรรมหลายกลุ่ม อาหารจากอินเดียเหนือและอินเดียใต้สามารถพบได้ทั้งสองแบบในสิงคโปร์
มีอาหารในกลุ่มนี้หลายชนิดที่เป็นอาหารลูกผสมหรืออาหารหลายวัฒนธรรม
อาหารสิงคโปร์ใช้อาหารทะเลหลายชนิดทั้งปลา หมึก ปู กุ้งมังกร หอย และหอยนางรม อาหารทะเลยอดนิยมได้แก่
ผลไม้เขตร้อนหลายชนิดพบได้ตลอดปี ส่วนใหญ่นำเข้าจากประเทศเพื่อนบ้าน ที่รู้จักกันดี ได้แก่ ทุเรียน มังคุด ขนุน ลิ้นจี่ เงาะ และสับปะรด ผลไม้เหล่านี้ ใช้เป็นส่วนผสมของอาหารได้ เช่น ขนมใส่น้ำแข็ง หมูเปรี้ยวหวาน และสลัด เช่น โรยัก
ขนมหวานในสิงคโปร์มีประวัติความเป็นมาที่หลากหลาย ตัวอย่าง ได้แก่
เครื่องดื่มที่เป็นที่นิยมในสิงคโปร์ ได้แก่
อีบูเปอร์ตีวี
อีบูเปอร์ตีวี () หรือโลกมาตา เป็นสัญลักษณ์ประจำชาติของอินโดนีเซีย ในนิทานเรื่อง ตานะฮ์ไอร์ (แผ่นดินและน้ำ) ในยุคก่อนประวัติศาสตร์ ชนเผ่าในหมู่เกาะอินโดนีเซียมักจะมีนิทานเกี่ยวกับวิญญาณธรรมชาติและแม่ผู้ให้ชีวิต เทวีศักดิ์สิทธิ์ในธรรมชาติ หลังการเข้ามาของศาสนาฮินดู เทวีศักดิ์สิทธิ์นั้นได้กลายเป็นพระแม่ปฤถวี เทวีผู้เป็นแม่ในศาสนาฮินดู เทวีแห่งโลก ต่อมาจึงได้ชื่อว่าเปอร์ตีวีในอินโดนีเซีย
เปอร์ตีวีเป็นชื่อที่นิยมใช้ในเพลงและบทกวีของอินโดนีเซีย เช่นเพลงอีบูเปอร์ตีวี เพลงอินโดเนเซียปูซากา ในเพลงชาติของอินโดนีเซีย (อินโดเนเซียรายา) ท่อนที่ว่า "จาดี ปันดู อีบูกู" เป็นท่อนที่อ้างถึงอีบูเปอร์ตีวีในฐานะแม่ของชาวอินโดนีเซีย แต่รูปปั้นและภาพของเทวีองค์นี้หายากมาก
อีบูเปอร์ตีวี (เพลง)
อีบูเปอร์ตีวี () เป็นเพลงปลุกใจที่เป็นที่นิยมในอินโดนีเซีย ไม่ทราบนามผู้แต่ง แต่งขึ้นประมาณ พ.ศ. 2493-2503 เนื้อเพลงกล่าวถึงเทวีอีบูเปอร์ตีวี ซึ่งเป็นสัญลักษณ์ประจำชาติของอินโดนีเซียหรือในฐานะแม่ของประเทศ เพลงนี้ใช้ร้องในกลุ่มเด็กอินโดนีเซียทั้งนักเรียนประถมศึกษาและมัธยมศึกษา หรือบรรเลงในการเฉลิมฉลองเอกราชของอินโดนีเซีย
ท่อนแรก:
ท่อนที่สอง:
แอนิมัลส์ (เพลงมารูนไฟฟ์)
แอนิมัลส์ () เป็นเพลงของวงป็อปร็อกอเมริกัน มารูนไฟฟ์ ออกจำหน่ายวันที่ 22 สิงหาคม ค.ศ. 2014 เป็นซิงเกิลที่สองของสตูดิโออัลบั้มลำดับที่ห้า "ไฟฟ์" เพลงเขียนโดยแอดัม เลอวีน, เบนนี บลังโก และเชลล์แบ็ก โดยเชลล์แบ็กทำหน้าที่เป็นโปรดิวเซอร์ด้วย
วิดีโอเนื้อเพลงออกเผยแพร่วันที่ 22 สิงหาคม ค.ศ. 2014 ทางช่องวีโว มีตัวอย่างเพลง "แอนิมัลส์" แฝงอยู่ในโฆษณารถยนต์เกีย โซล เผยแพร่วันที่ 21 สิงหาคม ค.ศ. 2014 เพลงมีให้ดาวน์โหลดฟรีในเว็บไซต์ของเกียเป็นเวลาจำกัดหลังโฆษณาเปิดตัว เพลงขึ้นสูงสุดที่อันดับที่สามบนชาร์ตบิลบอร์ดฮอต 100 กลายเป็นซิงเกิลที่ 10 ที่ติดสิบอันดับแรกบนชาร์ต
เพลงฉบับทำดนตรีใหม่ออกจำหน่ายในวันที่ 29 กันยายน ค.ศ. 2014 ร้องร่วมกับเจ. โคล
วอลเลย์บอลเวิลด์ลีก 2001
วอลเลย์บอลเวิลด์ลีก 2001 เป็นครั้งที่ 12 ของการแข่งขันวอลเลย์บอลชายประจำปีระดับนานาชาติ มีทั้งหมด 16 ประเทศ ระหว่างวันที่ 11 พฤษภาคม – 30 มิถุนายน รอบชิงชนะเลิศจะถูกจัดขึ้นในคาโตวีตเซ, ประเทศโปแลนด์
อากาเรส (ปีศาจ)
อากาเรส (อังกฤษ:Agares) ในตำรากุญแจย่อยของโซโลมอน กล่าวว่าเป็นปีศาจที่มีฤทธิ์ในทางด้านการทำให้เกิดแผ่นดินไหว การพูดหยาบคาย และการบั่นทอนฐานันดรศักดิ์ มันจะแฝงตัวมาเพื่อทำให้เราหงุดหงิด อารมณ์เสีย เราจะเริ่มพูดจาหยาบคาย อารมณ์ร้าย ทำให้ดูไม่สุภาพ ในที่สุดเราจะดูเสื่อมเกียรติ อากาเรส ที่แกล้งใครไม่ได้จะทำให้เกิดแผ่นดินไหวร้ายแรง ปรากฏตัวในรูปตาแก่อารมณ์ร้าย
รายชื่อภาพยนตร์ไทย พ.ศ. 2558
รายชื่อภาพยนตร์ไทย ที่ออกฉายครั้งแรกใน พ.ศ. 2558
ช่วงเสียง
ในคีตวิทยา ช่วงเสียง () ของเครื่องดนตรี หมายถึง ระยะห่างระหว่างระดับเสียงที่ต่ำสุดไปจนถึงสูงสุดที่จะสามารถเล่นได้ในเครื่องดนตรีนั้นๆ ทั้งนี้สำหรับช่วงเสียงของทำนองคำร้อง จะเรียกว่า ช่วงเสียงร้อง หากจะอธิบายโดยง่าย ช่วงเสียงหมายถึงจำนวนโน้ตดนตรีระหว่างโน็ตตัวล่างสุดและตัวบนสุดนั่นเอง
ช่วงเสียง ยังสามารถจำแนกออกได้เป็นหลายความหมายย่อยๆ คือ
ISO 3166-2:VN
ISO 3166-2:VN เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำ​แหน่ง​ส่วน​การปกครองต่าง ๆ​ หรือ​เขตการปกครองอิสระในประเทศเวียดนาม ซึ่งทั้งหมดจะแทนรายชื่อทั้ง 59 จังหวัด และ 5 เทศบาลนคร รหัสจะอยู่ในรูปแบบ "VN-" ตามด้วยหมายเลข ซึ่งเป็นหมายเลขเดียวกับสองตัวแรกของรหัสไปรษณีย์ของจังหวัด
ทองเดือนห้า
ทองเดือนห้า () เป็นไม้ยืนต้น เมื่อออกดอกจะผลัดใบ เปลือกลำต้นหนา มีหนามสั้น ดอกสีแดงสด ออกเป็นช่อที่ปลายกิ่ง ผลเป็นฝักทรงกระบอก
สรุปเหรียญเอเชียนบีชเกมส์ 2014
สรุปเหรียญเอเชียนบีชเกมส์ 2014 เป็นรายการของสภาโอลิมปิกแห่งเอเชียจัดอันดับตามจำนวนเหรียญที่ได้รับระหว่างเอเชียนบีชเกมส์ 2014 ในภูเก็ต ประเทศไทย ตั้งแต่วันที่ 14 พฤศจิกายน ถึง 23 พฤศจิกายน พ.ศ. 2557
ประเทศเจ้าภาพ ประเทศไทย
ขี้หนอนเถา
ขี้หนอนเถา () เป็นพืชในวงศ์ Fabaceae เป็นไม้เลื้อย มีขนตามลำต้นและกิ่งก้าน ดอกสีเหลือง ออกเป็นกระจุกตามซอกใบ ทั้งต้นต้มน้ำดื่มแก้นิ่ว
สีครีม
สีครีม () เป็นสีของครีมที่ผลิตจากวัวที่กินพืชที่อุดมไปด้วยสารแคโรทีนอยด์สีเหลืองในทุ่งหญ้าเลี้ยงสัตว์ สารบางตัวจะรวมตัวกับแสง ให้โทนสีเหลืองจนถึงสีขาว สีครีมจัดรวมอยู่กับดินสอสีสีเหลือง เช่นเดียวกับสีชมพูทีจัดรวมอยู่กับสีแดง หากนำสีเหลืองและสีขาวมาผสมกันจะเกิดเป็นสีครีมขึ้นมา
การใช้คำว่า "ครีม" (cream) เป็นชื่อสีมีบันทึกครั้งแรกในอังกฤษในปี ค.ศ. 1590
กีฬาจักรวรรดิอังกฤษ 1930
กีฬาจักรวรรดิอังกฤษ 1930 (;) เป็นการแข่งขันกีฬาจักรวรรดิอังกฤษ ครั้งที่ 1 จัดขึ้นที่แฮมิลตัน, รัฐออนแทรีโอ, ประเทศแคนาดา
วิทยาลัยนานาชาติ มหาวิทยาลัยขอนแก่น
วิทยาลัยนานาชาติ มหาวิทยาลัยขอนแก่น () เป็นส่วนราชการไทยระดับวิทยาลัย สังกัดมหาวิทยาลัยขอนแก่น กระทรวงศึกษาธิการ ถูกจัดตั้งตามแผนยุทธศาตร์มหาวิทยาลัยขอนแก่น โดยมีวัตถุประสงค์ที่จะเป็นศูนย์การศึกษาระดับนานาชาติชั้นนำในประเทศในแถบภาคตะวันออกเฉียงเหนือ และในระดับภูมิภาคอาเซียน โดยมุ่งเน้นรูปแบบการเรียนการสอนแบบผสมผสานทั้งภาคทฤษฏีและปฏิบัตินักศึกษาไทย จีน เกาหลี ไต้หวันและประเทศอื่น ๆ ในแถบภูมิภาคลุ่มน้ำโขง จะได้มีโอกาสในการเรียนรู้แลกเปลี่ยนประสบการณ์วัฒนธรรมที่หลากหลายและแตกต่างกัน รวมทั้งการศึกษาดูงานและฝึกงานทั้งภายในประเทศและต่างประเทศ
รหัสหน่วยงานในระบบทะเบียน มหาวิทยาลัยขอนแก่น :
วิทยาลัยนานาชาติ มหาวิทยาลัยขอนแก่น เริ่มเปิดรับนักศึกษาครั้งแรก เมื่อปี 2551 มีนักศึกษาต่างประเทศในปัจจุบันแถบทวีปยุโรป ได้แก่ ชาวฟินแลนด์ เยอรมัน เดนมาร์ค ทางทวีปอเมริกา ได้แก่ชาวแคนาดา สหรัฐอเมริกา ส่วนนักศึกษาที่มาจากประเทศเพื่อนบ้าน ได้แก่ เวียตนาม กำพูชา ลาว พม่า จีน นอกจากนี้มีมาจาก บราซิล อเมริกาใต้ แกมเบียร์ ออสเตรเลีย ภูฏาน ญี่ปุ่น ทำให้บรรยากาศการเรียนการสอนเป็นแบบนานาชาติ ส่วนอาจารย์ผู้สอน มาจาก สหรัฐอเมริกา อังกฤษ ออสเตรเลีย ฮอลแลนด์ นิวซีแลนด์ แคนาดา นอกจากนั้นมีมาจาก ญี่ปุ่น ฟิลิปปินส์และอาจารย์ชาวไทย
วิสัยทัศน์ วิทยาลัยนานาชาติ มหาวิทยาลัยขอนแก่น เป็นองค์กรในกำกับของมหาวิทยาลัยขอนแก่น ที่มีมาตรฐานสากลในด้านการผลิตบัณฑิตหลักสูตรภาษาอังกฤษที่สามารถประยุกต์ความรู้ความสามารถ ทักษะมาใช้ได้อย่างเหมาะสมในวิชาชีพ เป็นประโยชน์แก่สังคม และเป็นที่ยอมรับทั้งในระดับประเทศ และภูมิภาคเอเชีย
พันธกิจ วิทยาลัยนานาชาติ มหาวิทยาลัยขอนแก่น เป็นองค์กรที่มุ่งผลิตบัณฑิตที่มีคุณภาพทั้งด้านความรู้ ความสามารถในวิชาการ ทักษะชีวิตที่จำเป็น ทัศนคติในการดำเนินชีวิต เรียนรู้ ซาบซึ้ง ความสัมพันธ์ต่างวัฒนธรรม และการสนับสนุนความสัมพันธ์ตางวัฒนธรรมเพื่อการพัฒนาประเทศที่ยั่งยืน
วัตถุประสงค์ จัดการศึกษาและการเรียนการสอนหลักสูตรนานาชาติระดับปริญญาตรีสอนรายวิชาศึกษาทั่วไป (General Education Courses) ในหลักสูตรนานาชาติ ของมหาวิทยาลัยร่วมมือทางวิชาการด้านการเรียนการสอนหลักสูตรนานาชาติ กับหน่วยงานอื่น สถาบันศึกษาทั้งภาครัฐและเอกชน ทั้งในและต่างประเทศ
โอกาสในการทำงาน บัณฑิตที่สำเร็จการศึกษาจากวิทยาลัยนานาชาติ จะมีโอกาสในในอนาคตในด้านต่าง ๆ ทั้งการศึกษาต่อ และ ด้านการทำงาน เช่น โอกาสในการปฏิบัติงานในองค์กรระหว่างประเทศ ทั้งภาครัฐ และ เอกชน เช่น กระทรวงการต่างประเทศ สถานทูต ฝ่ายต่างประเทศ กระทรวงศึกษาธิการ กระทรวงแรงงาน กระทรวงอุตสาหกรรม และ อื่น ๆ หน่วยงานเอกชน เช่น องค์กรเอกชนนานาชาติเพื่อพัฒนาชนบท บริษัทระดับชาติ โอกาสในการศึกษาต่อระดับปริญญาโท ในมหาวิทยาลัย ทั้งในและต่างประเทศดำเนินธุรกิจระหว่างประเทศ
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
จิรกิตติ์ ถาวรวงศ์
จิรกิตติ์ ถาวรวงศ์ เป็นนักร้อง พิธีกร และนักแสดงชาวไทย
จิรกิตติ์ ถาวรวงศ์ หรือ เมฆ เกิดเมื่อวันที่ 28 สิงหาคม 2537 มีน้องสาว 1 คน ชื่อ วรนิษฐ์ ถาวรวงศ์ (มุก) จบการศึกษาระดับมัธยมในแผนการเรียน ศิลป์-คำนวณ ที่ โรงเรียนสตรีวิทยา 2 จบการศึกษาในระดับปริญญาตรี มหาวิทยาลัยเกษตรศาสตร์ คณะมนุษยศาสตร์ ภาควิชาสื่อสารมวลชน เริ่มเป็นที่รู้จักจากการสัมภาษณ์ Meet Dek-D #273 เป็นตัวแทนภาคกลาง เดอะสตาร์ ค้นฟ้าคว้าดาว ปี 7 โดยตกรอบ 24 คนสุดท้าย(2553) และ เป็นตัวแทนภาคใต้ เดอะสตาร์ ค้นฟ้าคว้าดาว ปี 8 โดยตกรอบรอบ 22 คนสุดท้าย(2554) ต่อมาได้เริ่มมีผล งานทางด้านวงการบันเทิงโดยการเป็นพิธีกรรายการ Bang Music Buffet ทางช่อง แบงแชนแนล (2554) เริ่มเป็นที่รู้จักกันในบทบาท 'พีท' จากเรื่อง Part-Time Lover รัก นอก เวลา และได้มีผลงานซิงเกิลแรกเป็นของตัวเอง ชื่อเพลง อย่าตัดสินคนทั้งโลกด้วยผู้ชายคนเดียว
ประเทศไทยในเอเชียนบีชเกมส์ 2014
ประเทศไทย เข้าร่วมแข่งขันกีฬาเอเชียนบีชเกมส์ ครั้งที่ 4 ค.ศ. 2014 (พ.ศ. 2557) ซึ่งจัดขึ้นที่เมืองภูเก็ต ประเทศไทย ระหว่างวันที่ 14 พฤศจิกายน ถึง 23 พฤศจิกายน พ.ศ. 2557
วิสุทธิ์ ศรีสุพรรณ
นายวิสุทธิ์ ศรีสุพรรณ รัฐมนตรีช่วยว่าการกระทรวงการคลัง ในรัฐบาลพลเอกประยุทธ์ จันทร์โอชา กรรมการกฤษฎีกา คณะที่ 5 และเป็นอดีตรักษาราชการแทนปลัดกระทรวงการคลังและอดีตรองปลัดกระทรวงการคลัง
วิสุทธิ์ ศรีสุพรรณ เกิดเมื่อวันที่ 21 มกราคม พ.ศ. 2492 เป็นบุตรคนที่ 4 ของนุสิฐ กับณัฐฐา ศรีสุพรรณ มีพี่น้อง 6 คน สำเร็จการศึกษาระดับปริญญาตรีสาขาวิศวกรรมโยธา จากคณะวิศวกรรมศาสตร์ จุฬาลงกรณ์มหาวิทยาลัย และนิติศาสตรบัณฑิต (เกียรตินิยมอันดับ 2) จากคณะนิติศาสตร์ มหาวิทยาลัยรามคำแหง ระดับปริญญาโทสาขาเศรษฐศาสตร์ จากมหาวิทยาลัยธรรมศาสตร์ และวิศวกรรมศาสตร์ จากมหาวิทยาลัยลามาร์ ประเทศสหรัฐอเมริกา และผ่านการศึกษาอบรมหลักสูตรวิทยาลัยป้องกันราชอาณาจักร (วปอ.) รุ่นที่ 38
วิสุทธิ์ สมรสกับนางฤดีมน ศรีสุพรรณ (สกุลเดิม เรืองศิริ) มีบุตรสาว 2 คน
วิสุทธิ์ ศรีสุพรรณ เคยรับราชการในสังกัดกระทรวงการคลัง เคยดำรงตำแหน่งผู้ตรวจราชการกระทรวงการคลัง ในปี พ.ศ. 2539-2542 เป็นอธิบดีกรมบัญชีกลาง ในปี พ.ศ. 2542-2545 เป็นผู้อำนวยการสำนักงานเศรษฐกิจการคลัง ในปี พ.ศ. 2545-2546 เป็นอธิบดีกรมธนารักษ์ ในปี พ.ศ. 2546-2550 เป็นอธิบดีกรมสรรพสามิต ในปี พ.ศ. 2550 และอธิบดีกรมศุลกากรในปีถัดมา จากนั้นในปี พ.ศ. 2552 ได้รับตำแหน่งรองปลัดกระทรวงการคลัง ในปีเดียวกันนั้นเขาได้รับมอบหมายให้ปฏิบัติหน้าที่รักษาการแทนปลัดกระทรวงการคลัง ระหว่างวันที่ 22 พฤษภาคม พ.ศ. 2552 ถึง 11 มิถุนายน พ.ศ. 2552
แทนนายศุภรัตน์ ควัฒน์กุล ซึ่งลาออกจากราชการตั้งแต่วันที่ 22 พฤษภาคม พ.ศ. 2552 โดยมีนายกรณ์ จาติกวณิช เป็นผู้เสนอชื่อ และยังมีความสนิทสนมกับนายกอร์ปศักดิ์ สภาวสุ รองนายกรัฐมนตรีด้านเศรษฐกิจอีกด้วย
กระทั่งในเดือนมิถุนายน พ.ศ. 2552 เขาได้รับแต่งตั้งให้เป็นอธิบดีกรมศุลกากร โดยตำแหน่งปลัดกระทรวงการคลัง ได้มีการแต่งตั้งนายสถิตย์ ลิ่มพงศ์พันธุ์ ให้ดำรงตำแหน่งดังกล่าวแทน
ในปี พ.ศ. 2557 เขาได้รับแต่งตั้งเป็นที่ปรึกษารัฐมนตรีว่าการกระทรวงการคลัง (นายสมหมาย ภาษี) ในรัฐบาลของพลเอก ประยุทธิ์ จันทร์โอชา ต่อมาในเดือนพฤศจิกายนของปีเดียวกัน เขาได้รับแต่งตั้งเป็นรัฐมนตรีช่วยว่าการกระทรวงการคลัง
วิสุทธิ์ ศรีสุพรรณ เป็นกรรมการบริษัท พฤกษา เรียสเอสเตท จำกัด (มหาชน) ตั้งแต่ปี พ.ศ. 2553 จนถึงปี พ.ศ. 2557
เจ้าฟ้าจูนญุน
เจ้าฟ้าจูนญุน () เป็นพระโอรสของเจ้าฟ้ากะหน่อง ประสูติเมื่อ พ.ศ. 2401 เมื่ออังกฤษเข้ายึดมัณฑะเลย์นั้น ทรงผนวชเป็นพระภิกษุ และทรงลาผนวชเมื่อพ.ศ. 2429 หลังจากลาผนวช พระองค์ได้ออกมารวบรวมผู้คนเพื่อต่อต้านอังกฤษ ตั้งฐานที่มั่นที่ชเวโบ กลุ่มของพระองค์ได้ปะทะกับทหารอังกฤษที่ยวะทอง สังหารทหารอังกฤษได้ 3 นาย และเข้าตีสะกายจนทหารอังกฤษต้องถอยออกจากเมืองและเสียชีวิต 1 นาย แต่ในระหว่างที่ประทับที่ชเวโบนี่เอง เจ้าฟ้าจูนญุนถูกหักหลัง มีคนร้ายลอบยิงพระองค์จนสิ้นพระชนม์
ไกตัวห์
ไกตัวห์ (Kai Tuah) เป็นบุตรของตุนควล เป็นนักรบคนสำคัญในกลุ่มของธามธอว์ง ผู้นำฝ่ายต่อต้านอังกฤษชาวฉิ่นเผ่าสิยินที่ยอมมอบตัวเมื่อ พ.ศ. 2436 ไกตัวห์เป็นทหารคนสำคัญในการนำทัพเข้าปะทะกับอังกฤษ และยังแต่งบทประพันธ์เพื่อปลุกใจนักรบชาวฉิ่นด้วย ไกตัวห์ถูกฝ่ายอังกฤษจับได้ขณะซ่อนตัวอยู่ที่สวนสังโดยชาวบ้านในละแวกนั้นเป็นผู้แจ้งข่าว เขาถูกพิพากษาให้จำคุก 6 ปี จึงได้รับการปล่อยตัว เขาเสียชีวิตใน พ.ศ. 2470
จิตติ สุจริตกุล
จิตติ สุจริตกุล อดีตรัฐมนตรีช่วยว่าการกระทรวงการต่างประเทศ ในรัฐบาลจอมพลถนอม กิตติขจร และอดีตรองปลัดกระทรวงการต่างประเทศ
จิตติ สุจริตกุล เกิดเมื่อวันที่ 4 มีนาคม พ.ศ. 2450 ที่ตำบลบางสะแก อำเภอบางยี่เรือ จังหวัดธนบุรี เป็นบุตรเจ้าพระยาสุธรรมมนตรี (ปลื้ม สุจริตกุล) กับท่านผู้หญิงกิมไล้ สุธรรมมนตรี เป็นบุตรคนที่ ุ6 มีพี่น้องร่วมมารดา 7 คน คือ พระสุจริตสุดา (เปรื่อง สุจริตกุล) พระสุจริตธำรง (สวาส สุจริตกุล) พระพิบูลย์ไอศวรรย์ (เปรียบ สุจริตกุล) สมเด็จพระนางเจ้าอินทรศักดิศจี พระวรราชชายา นายกวดหุ้มแพร (โต สุจริตกุล) และนางปิมปลื้ม บุนนาค
จิตติ สุจริตกุล เริ่มเรียนอักษรเลขที่บ้าน จนในปี พ.ศ. 2456 ได้เข้าเรียนวิชาสามัญที่โรงเรียนมัธยมวัดนวลนรดิศ
จิตติ สุจริตกุล สมรสกับท่านผู้หญิงสุริยนันทนา สุจริตกุล (พระนามเดิม: หม่อมเจ้าสุริยนันทนา สุริยง) พระธิดาลำดับที่ 2 ในพระเจ้าบรมวงศ์เธอ กรมหมื่นไชยาศรีสุริโยภาส มีบุตรชาย คือ นายไกรจิตต์ สุจริตกุล สมรสกับนางพัลลภา หงสกุล มีบุตรสองคนคือ โสภณา และศักดิ์สุริยง สุจริตกุล
ในพ.ศ. 2511 ดำรงตำแหน่ง ปลัดกระทรวงการต่างประเทศ
จิตติ สุจริตกุล เคยดำรงตำแหน่งปลัดกระทรวงการต่างประเทศและรองปลัดกระทรวงการต่างประเทศ และได้รับแต่งตั้งเป็นรัฐมนตรีช่วยว่าการกระทรวงการต่างประเทศ ในรัฐบาลจอมพลถนอม กิตติขจร ในปี พ.ศ. 2512 จนกระทั่งถึงแก่อนิจกรรม ในขณะยังดำรงตำแหน่งรัฐมนตรี
กีฬาจักรวรรดิอังกฤษ 1934
กีฬาจักรวรรดิอังกฤษ 1934 () เป็นการแข่งขันกีฬาจักรวรรดิอังกฤษ ครั้งที่ 2 จัดขึ้นที่ลอนดอน, ประเทศอังกฤษ
พันงูเขียว
พันงูเขียว หรือในภาษามลายูเรียกบังกามาลัม () อยู่ในวงศ์ Verbenaceae ชาวโอรังอัสลีในรัฐเประก์ ประเทศมาเลเซีย นำทั้งต้นมาบดกับน้ำใช้รักษาอาการปวดและอักเสบ
บัวชั้น
บัวชั้นหรือว่านจักรพรรดิ มีชื่อภาษาอังกฤษหลายชื่อคือ jewel of Thailand, Siam tulip, hidden ginger, pastel hidden ginger, hidden lily or queen lily) เป็นพืชในวงศ์ Zingiberaceae และเป็นพืชท้องถิ่นในไทยและมาเลเซีย
ใช้เป็นไม้ประดับ ในทางไสยศาสตร์เชื่อว่าทำให้คงกระพัน ในภาษามลายูเรียกเตอมูปูเตอรี ชาวโอรังอัสลีในรัฐเประก์ ประเทศมาเลเซีย ใช้น้ำคั้นจากเหง้ารักษาโรคกระเพาะอาหาร
ครามป่า
ครามป่า () เป็นพืชในวงศ์ถั่ว เป็นไม้พุ่มมีขนปกคลุมตามลำต้นและกิ่งก้าน มีใบประกอบ มีดอกเป็นช่อ กลีบดอกสีม่วงอ่อน ผลเป็นฝักทรงกระบอก มีเมล็ด 8-10 เมล็ด ขนเมื่อถูกร่างกายทำให้เป็นผื่นแดง
รส
รสหรือรสชาติ เป็นความประทับรับความรู้สึกของอาหารหรือสารอื่น และส่วนใหญ่ตัดสินจากสัมผัสเคมีของการรับรู้รสและกลิ่น "ประสาทไทรเจมินัล" ซึ่งตรวจจับยาระคายเคมีในปากและลำคอ ตลอดจนอุณหภูมิและเนื้อ (texture) ยังสำคัญต่อเกสทัลท์การรับรู้รสโดยรวม รสของอาหารดังกล่าวสามารถเปลี่ยนแปลงได้โดยสารปรุงรส (flavorant) ธรรมชาติหรือสังเคราะห์ ซึ่งมีผลต่อสัมผัสเหล่านี้
ในสามสัมผัสเคมีเหล่านี้ กลิ่นเป็นตัวกำหนดหลักของรสอาหารหนึ่ง ๆ ขณะที่การรับรู้รสอาหารจำกัดอยู่เพียงหวาน เปรี้ยว ขม เค็ม และอุมะมิ อันเป็นห้าการรับรู้รสพื้นฐาน
ฝุ่ง กวาง ทัญ
พลเอก ฝุ่ง กวาง ทัญ (; 2 กุมภาพันธ์ พ.ศ. 2492 — ) เป็นรัฐมนตรีว่าการกระทรวงกลาโหมคนปัจจุบันของเวียดนาม และเป็นผู้นำลำดับที่ 2 ของพรรคคอมมิวนิสต์เวียดนาม เขาเป็นเจ้าหน้าที่ของกองทัพประชาชนเวียดนาม และเป็นสมาชิกของพรรคคอมมิวนิสต์เวียดนาม เขาได้สมัครเข้าเป็นทหารในปี พ.ศ. 2512 และได้ต่อสู้ในสมรภูมิต่าง ๆ ในช่วงสงครามเวียดนาม และได้รับเหรียญกล้าหาญวีรบุรุษแห่งกองทัพประชาชนเมื่อ พ.ศ. 2534 เมื่ออายุได้ 22 ปี ต่อมาได้รับการแต่งตั้งให้เป็นรัฐมนตรีว่าการกระทรวงกลาโหมเมื่อ พ.ศ. 2549
ควน ทวนยก
นายควน ทวนยก นักดนตรีไทยพื้นบ้าน และศิลปินแห่งชาติ สาขาศิลปะการแสดง ประจำปี พ.ศ. ๒๕๕๓
เกิดเมื่อวันที่ ๑๘ ตุลาคม พ.ศ. ๒๔๘๒ ที่อำเภอสิงหนคร จังหวัดสงขลา บิดาชื่อนายคล้อย ทวนยก มารดาชื่อ นางตั้ง ทวนยก ภรรยาชื่อ นางเจียม ทวนยก มีบุตรชาย ๓ คน 
นายควน ทวนยก จะออกงานแสดงร่วมอยู่กับคณะการละเล่นพื้นบ้านเป็นส่วนใหญ่ ทั้งหนังตะลุงและโนรา รวมทั้งการแสดงร่วมกับคณะนาฏศิลป์วิทยาลัยครูสงขลา เริ่มเป่าปี่เมื่ออายุ ๑๖ ปี (พ.ศ. ๒๔๙๘)
ปัจจุบัน เป็นนายปี่หนังตะลุงให้นายหนังหลายคณะทั้งในจังหวัดสงขลา พัทลุง และจังหวัดนครศรีธรรมราช และภายหลังตั้งแต่ พ.ศ. ๒๕๓๓ เริ่มเป่าปี่มวยอีกประมาณ ๔๐ ครั้ง สำหรับภาคอื่น ๆ นอกจากนี้ ยังแสดงในต่างประเทศอีกด้วย ได้แก่ ประเทศมาเลเซีย ญี่ปุ่น สาธารณรัฐเกาหลี สวิทสเซอร์แลนด์ ฯลฯ นอกจากนี้ นายควน ทวนยก ยังได้สร้างสรรค์ภูมิปัญญาทางด้านดนตรีพื้นบ้านโดยเฉพาะทางด้านปี่หนังตะลุงและปี่โนราที่มีลักษณะโดดเด่นกว่างานสร้างสรรค์อื่นๆ ในลักษณะเดียวกัน ได้แก่ เพลงประกอบระบำ ๕๐ เพลง การคิดแต่งทำนองการขึ้นปี่ เป็นต้น
กีฬาจักรวรรดิอังกฤษ 1938
กีฬาจักรวรรดิอังกฤษ 1938 () เป็นการแข่งขันกีฬาจักรวรรดิอังกฤษ ครั้งที่ 3 จัดขึ้นที่ซิดนีย์, รัฐนิวเซาท์เวลส์, ประเทศออสเตรเลีย
วัดปทุมวดีราชวราราม
วัดปทุมวดีราชวราราม หรือในภาษาเขมรเรียกว่า"วัดโบตุมโวเด็ย" ชื่อเดิมของวัดนี้คือวัดขปวบตายอง เป็นวัดที่ประทับของสังฆนายกฝ่ายธรรมยุติกนิกายของกัมพูชา วัดนี้เป็นวัดเก่าสร้างขึ้นในสมัยพระบรมราชา (เจ้าพระยาญาติ) โดยเรียกในสมัยนั้นว่าวัดขปวบตายอง จนกระทั่งพระบาทสมเด็จพระนโรดม พรหมบริรักษ์ ย้ายเมืองหลวงมาที่พนมเปญอีกครั้ง ได้นิมนต์สมเด็จพระสุคนธาธิบดี (ปาน) คณะธรรมยุติกนิกายจากวัดศาลาคูหรือวัดอ็อมปึลเบ็ยมาประทับที่วัดนี้ ซึ่งในขณะนั้น วัดนี้เป็นวัดร้าง พระนโรดมให้มีการบูรณะขึ้นใหม่ และได้ปลูกบัวไว้ในคูของวัดถึง 3 มุม และพระราชทานชื่อใหม่ว่าวัดปทุมวดีราชวราราม
วัดวัดปทุมวดีราชวรารามได้กลาเป็นศูนย์กลางการบริหารกิจการพระพุทธศาสนาฝ่ายธรรมยุติกนิกาย ที่ได้ถูกรื้อฟื้นกลับเข้ามาอีกครั้งใน พ.ศ. 2535 พร้อมกับการกลับเข้ามาดำรงตำแหน่งเป็นพระมหากษัตริย์ของพระบาท นโรดม สีหนุ พร้อมกับการเลือกตั้งโดยองค์การสหประชาชาติในปีเดียวกันนี้ ปัจจุบัน มีสมเด็จพระอภิสิริสุคนธามหาสังฆราชาธิบดี (บัวร์ กรี) เป็นสมเด็จพระสังฆราชฝ่ายธรรมยุติกนิกาย และเป็นเจ้าอาวาสที่ปทุมวดีราชวราราม
ศานติ ภักดีคำ. เขมรสมัยหลังพระนคร. กทม. มติชน. 2556 หน้า 166 - 169
วัดตรอแลงแกง
วัดตรอแลงแกง เป็นวัดที่สำคัญที่สุดในกรุงละแวก เมืองหลวงเก่าของกัมพูชา ตั้งอยู่บนเนินเขากลางเมือง ในเอกสารพงศาวดารละแวกเรียกวัดนี้ว่าพระวิหารจตุรมุขมหาปราสาท วัดนี้สร้างขึ้นโดยพระบรมราชาที่ 2 (พญาจันทน์)ใน พ.ศ. 2073 มีพระวิหารประดิษฐานพระพุทธรูปตรอแลงแกงซึ่งเป็นพระพุทธรูปใหญ่สี่องค์ ยืนหันหลังเข้าหากัน
ปัจจุบันพระพุทธรูปตรอแลงแกงถูกทำลายไปแล้ว เหลือแต่พระบาทศิลาขนาดใหญ่ ในพงศาวดารกล่าวว่าพระพุทธรูปนี้ถูกทำลายในสมัยสมเด็จพระบรมราชาที่ 4 (นักพระสัตถา) ซึ่งเชื่อว่าการมีอยู่ของพระพุทธรูปนี้ทำให้พระมเหสีของพระองค์ประชวรจึงให้ทำลายเสีย ต่อมาได้บูรณะพระวิหาร หลังเสียเมืองละแวก และได้สร้างพระพุทธรูปทรงเครื่อง 4 องค์หันหน้าออกสี่ทิศไว้แทนพระพุทธรูปตรอแลงแกงที่ถูกทำลายไป 
ศานติ ภักดีคำ. เขมรสมัยหลังพระนคร. กทม. มติชน. 2556 หน้า 28 - 33
โปแลนด์บอล
โปแลนด์บอล () เป็นอินเทอร์เน็ตมีมชนิดหนึ่ง โดยเป็นการวาดลูกบอล ที่เป็นสีของธงชาติประเทศต่างๆ โปแลนด์บอลเป็นการ์ตูนที่ผู้ใช้สามารถวาดขึ้นเองและเผยแพร่บนอินเทอร์เน็ตได้เนื่องจากตัวการ์ตูนเหล่านี้ไม่มีผู้อ้างลิขสิทธิ์
ในการวาดการ์ตูนโปแลนด์บอล จะวาดขึ้นโดยโปรแกรมวาดภาพเช่น ไมโครซอฟท์ เพนต์ ไม่นิยมใช้เครื่องมือสร้างวงกลม (Circle tool) และ เครื่องมือสร้างเส้นตรง (Line Tool) ตัวละครจะไม่มีเส้นตัดดำระหว่างสีธงชาติ
สำหรับโปแลนด์ จะมีแถบสีสลับกับ ธงชาติโปแลนด์ โดยมีแถบสีแดงอยู่ด้านบน
ตัวละครต่างๆจะมีตา แต่ไม่มีลูกตา ปาก แขน ขา หรือส่วนอื่นๆของร่างกาย ในการแสดงอารมณ์จะแสดงออกทางตาเท่านั้น
ถึงแม้ว่าตัวละครเกือบทั้งหมดจะเป็นลูกบอล แต่มีข้อยกเว้นสำหรับประเทศต่อไปนี้
นอกจากนี้ บทพูดของตัวละครจะต้องใช้ภาษาอังกฤษแบบผิดไวยากรณ์ ยกเว้นตัวละครที่เป็นเจ้าของภาษา เช่น สหรัฐอเมริกา สหราชอาณาจักร ออสเตรเลีย
การ์ตูนโปแลนด์บอลกับมุก "โปแลนด์ไปอวกาศไม่ได้" โดยการ์ตูนตอนนี้ได้กล่าวถึงเหตุการณ์ที่ประเทศโปแลนด์ได้เข้าร่วมองค์การอวกาศยุโรปในปี 2555
Poland_can_into_the_European_Space_Agency.png|การ์ตูนโปแลนด์บอลกับมุก "โปแลนด์ไปอวกาศไม่ได้" โดยการ์ตูนตอนนี้ได้กล่าวถึงเหตุการณ์ที่ประเทศโปแลนด์ได้เข้าร่วมองค์การอวกาศยุโรปในปี 2555
พรรคสันติภาพรุ่งเรือง
พรรคสันติภาพรุ่งเรือง (Prosperous Peace Party; ภาษาอินโดนีเซีย: Partai Damai Sejahtera) เป็นพรรคนิยมคริสเตียนและประชาธิปไตยในอินโดนีเซีย ก่อตั้งเมื่อ 1 ตุลาคม พ.ศ. 2544 พรรคนี้สืบทอดมาจากพรรคคริสเตียนอินโดนีเซียที่เข้าร่วมในการเลือกตั้ง พ.ศ. 2498 และ 2514 แม้ว่าพรรคนี้จะก่อตั้งโดยชาวคริสต์ แต่ปัจจุบันพรรคนี้เปิดกว้างให้ทุกศาสนาและมีผู้สมัครของพรรคในการเลือกตั้ง พ.ศ. 2552 เป็นมุสลิมถึง 21 คน. ในการเลือกตั้งพ.ศ. 2547 พรรคนี้ได้คะแนน 2.1% และได้ 12 ที่นั่ง แต่ในการเลือกตั้งพ.ศ. 2552 พรรคนี้ได้คะแนน 1.5% และไม่ได้รับเลือกตั้ง พรรคนี้สลายตัวไปเมื่อ 10 มีนาคม พ.ศ. 2556 เพื่อรวมกับพรรคการเมืองอื่น
โทนี แอบบ็อตต์
แอนโทนี จอห์น "โทนี" แอบบ็อตต์ (; 4 พฤศจิกายน พ.ศ. 2500 — ) เป็นนายกรัฐมนตรีคนที่ 28 ของออสเตรเลีย เขาได้ดำรงตำแหน่งหลังจากชนะการเลือกตั้งในปี พ.ศ. 2556 และเป็นผู้นำของพรรคเสรีนิยมมาตั้งแต่ พ.ศ. 2549 แอบบ็อตต์เป็นสมาชิกรัฐสภาเขตซิดนีย์ ได้รับการเลือกตั้งครั้งแรกในการเลือกตั้งเมื่อ พ.ศ. 2537
แอบบ็อตต์เกิดที่กรุงลอนดอน ประเทศอังกฤษ โดยมีแม่เป็นชาวออสเตรเลีย พ่อเป็นชาวอังกฤษ ต่อมาครอบครัวได้ย้ายไปอยู่ที่ซิดนีย์เมื่อ พ.ศ. 2503 ก่อนที่จะได้เป็นสมาชิกสภา แอบบ็อตต์ได้ศึกษาระดับปริญญาตรีเศรษฐศาสตร์บัณฑิต และนิติศาสตรบัณฑิต ที่มหาวิทยาลัยซิดนีย์ และต่อมาได้ศึกษาศิลปศาสตรมหาบัณฑิต สาขาปรัชญาการเมืองและเศรษฐศาสตร์ ได้รับทุนการศึกษาโรดส์ จากวิทยาลัยควีนส์คอลเลจ มหาวิทยาลัยออกซฟอร์ด
จอห์น คีย์
จอห์น ฟิลลิป คีย์ (; 9 สิงหาคม พ.ศ. 2504 — ) เป็นนายกรัฐมนตรีคนที่ 38 ของนิวซีแลนด์ เขาได้ดำรงตำแหน่งมาตั้งแต่ปี พ.ศ. 2551 และเป็นผู้นำของพรรคชาตินิวซีแลนด์มาตั้งแต่ พ.ศ. 2549
พระธรรมปาโมกข์
พระธรรมปาโมกข์ เป็นราชทินนามสมณศักดิ์พระราชาคณะชั้นธรรมในฝ่ายธรรมยุติกนิกาย
ปัจจุบันมีพระเถระได้รับสมณศักดิ์ที่พระธรรมปาโมกข์ รวมทั้งสิ้น 16 รูป ดังนี้
เสกสันต์ ชาวทองหลาง
เสกสันต์ ชาวทองหลาง เป็นนักฟุตบอลระดับอาชีพจากประเทศไทย เขาได้ทำหน้าที่เป็นผู้เล่นคนสำคัญให้แก่สังกัดสโมสรฟุตบอลราชนาวี ในการแข่งขันไทยพรีเมียร์ลีก และไทยลีกดิวิชัน 1
วันที่ 14 มกราคม พ.ศ. 2555 เสกสันต์ทำหน้าที่ร่วมกับทีมสโมสรฟุตบอลราชนาวี เมื่อครั้งที่พบกับสโมสรฟุตบอลจังหวัดสมุทรสงคราม ในการแข่งขันไทยพรีเมียร์ลีก โดยในนัดดังกล่าว ทั้งสองทีมเสมอกันที่ 1 ประตูต่อ 1
วันที่ 8 กุมภาพันธ์ พ.ศ. 2557 เสกสันต์ได้เป็นหนึ่งในผู้นำทีมสโมสรฟุตบอลราชนาวีในการแข่งขันนัดอุ่นเครื่องปรีซีซัน เมื่อครั้งที่พบกับสโมสรฟุตบอลอาร์มี่ ยูไนเต็ด ซึ่งทีมของเขาเป็นฝ่ายแพ้ที่ 3 ประตูต่อ 5
วันที่ 22 มีนาคม พ.ศ. 2557 เสกสันต์ทำหน้าที่ร่วมกับทีมสโมสรฟุตบอลราชนาวีในการแข่งขันยามาฮ่าลีกวัน เมื่อครั้งที่พบกับทีมสโมสรฟุตบอลจังหวัดขอนแก่น โดยทีมของเขาเป็นฝ่ายชนะที่ 1 ประตูต่อ 0 ต่อมา วันที่ 6 เมษายน เสกสันต์ได้ทำหน้าที่ร่วมกับทีมดังกล่าวเมื่อพบกับทีมสโมสรฟุตบอลจังหวัดเชียงใหม่ และทีมของเขาเป็นฝ่ายชนะที่ 1 ประตูต่อ 0 แต่แล้วในวันที่ 26 เมษายน เขาไม่ได้เข้าแข่งเมื่อครั้งที่พบกับทีมสโมสรฟุตบอลจังหวัดนครราชสีมา เนื่องด้วยมีการประกาศห้าม และวันที่ 4 พฤษภาคม เขาได้ทำหน้าที่ร่วมทีมสโมสรฟุตบอลราชนาวี เมื่อครั้งที่พบกับทีมสโมสรฟุตบอลร้อยเอ็ด ยูไนเต็ด โดยในนัดดังกล่าว ทั้งสองทีมต่างเสมอกันที่ 2 ประตูต่อ 2 รวมถึงในวันที่ 23 กรกฎาคม เมื่อครั้งที่พบกับทีมสโมสรฟุตบอลจังหวัดตราด ทว่า ทีมราชนาวีของเขาเป็นฝ่ายแพ้ที่ 0 ประตูต่อ 1 ส่วนวันที่ 3 สิงหาคม เขาได้พบกับทีมสโมสรฟุตบอลจังหวัดเชียงใหม่ ที่ซึ่งทีมของเขาเป็นฝ่ายแพ้ที่ 0 ประตูต่อ 1 และในวันที่ 24 สิงหาคม เสกสันต์ยังคงทำหน้าที่เป็นนักฟุตบอลคนสำคัญร่วมทีมสโมสรฟุตบอลราชนาวีเมื่อครั้งที่พบกับสโมสรฟุตบอลร้อยเอ็ด ยูไนเต็ด อย่างไรก็ตาม ทีมของเขาเป็นฝ่ายแพ้ในนัดดังกล่าวที่ 1 ประตูต่อ 2
วันที่ 27 กันยายน พ.ศ. 2557 ในนัดที่พบกับทีมสโมสรฟุตบอลพระนครศรีอยุธยา เสกสันต์ได้รับ 2 ใบเหลือง ส่งผลให้เขาต้องออกจากสนามในนาทีที่ 54 และทีมของเขาเป็นฝ่ายแพ้ที่ 0 ประตูต่อ 2
ในวันที่ 4 ตุลาคม พ.ศ. 2557 เสกสันต์ไม่ได้ลงแข่งเมื่อครั้งที่พบกับสโมสรฟุตบอลจังหวัดอ่างทอง เนื่องด้วยมีการประกาศห้าม รวมไปจนถึงนัดที่พบกับทีมสโมสรฟุตบอลพัทยา ยูไนเต็ด ในวันที่ 18 ตุลาคม
แด็นนิส ปราต
แด็นนิส ปราต () เกิดเมื่อวันที่ 14 พฤษภาคม ค.ศ. 1994 เป็นนักฟุตบอลชาวเบลเยียม ปัจจุบันเล่นในตำแหน่งกองกลางตัวรุกให้กับสโมสรอันเดอร์เลคต์ในเบลเจียนโปรลีก
ตอร์กาน อาซาร์
ตอร์กาน กานาแอล ฟร็องซิส อาซาร์ (, ) เกิดเมื่อวันที่ 29 มีนาคม ค.ศ. 1993 เป็นนักฟุตบอลชาวเบลเยียม ปัจจุบันเล่นให้กับโบรุสเซียเมินเชินกลัทบัค เขาเป็นน้องชายของเอแดน อาซาร์ และสามารถเล่นได้ทั้งในตำแหน่งกองกลางตัวรุกและตำแหน่งปีกเช่นเดียวกับพี่ชาย
ปัจจุบันอาซาร์ได้ลงเล่นในระดับนานาชาติให้กับทีมชาติเบลเยียม โดยก่อนหน้านี้เคยติดทีมชาติชุดเยาวชนมาแล้วในทุกช่วงอายุ ในเดือนพฤษภาคม ค.ศ. 2013 เขาได้ลงเล่นกับทีมชาติชุดใหญ่เป็นครั้งแรกในนัดกระชับมิตรระหว่างเบลเยียมกับสหรัฐอเมริกา และอีกหนึ่งปีต่อมา สถานะผู้เล่นทีมชาติชุดใหญ่เต็มตัวของอาซาร์ก็ได้รับการยืนยันเมื่อเขาติดรายชื่อตัวสำรองในทีมชาติที่จะลงแข่งขันในฟุตบอลโลก 2014
ในช่วงที่เล่นให้กับซึลเตอวาเรอเคมในเบลเยียมอยู่ 2 ฤดูกาลนั้น ครั้งแรกเขาได้รับรางวัลรองเท้าทองคำเบลเยียม (รางวัลสำหรับนักฟุตบอลยอดเยี่ยมในเบลเจียนโปรลีก) ในเดือนมกราคม ค.ศ. 2014 และต่อมาได้รับรางวัลนักฟุตบอลอาชีพยอดเยี่ยมในเบลเยียมในเดือนพฤษภาคม ค.ศ. 2014
โดราเอมอน ตอน ตำนานสุริยกษัตริย์ (ตำนานเทพสุริยา)
โดราเอมอน ตอน ตำนานสุริยกษัตริย์ (ตำนานเทพสุริยา) () เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 93 นาที ภาพยนตร์ชุดนี้ถือเป็นตอนที่ 21 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 4 มีนาคม ค.ศ. 2000 และเข้าฉายในประเทศไทยเมื่อวันที่ 11 ตุลาคม ค.ศ. 2002 (พ.ศ. 2545) โดยใช้ชื่อตอนว่า "โดเรม่อนตำนานสุริยกษัตริย์" "(สะกดตามต้นฉบับ)"
โดราเอมอนได้ใช้ "อุปกรณ์เวทีสารพัดนึก" เพื่อให้พวกโนบิตะได้ซ้อมแสดงละครเวทีโรงเรียนก่อนถึงวันแสดง แต่ทว่าเกิดขัดแย้งกันเองจึงเลิกซ้อมไป แต่ไจแอนท์เอาอุปกรณ์เวทีสารพัดนึกไปด้วย โดราเอมอนจึงใช้ช่องกาลเวลากับโมจิดักกาลเวลาเพี่อเอาของวิเศษคืน แต่เกิดเหตุขัดข้องทำให้ช่องกาลเวลาไปโผล่ที่ "อาณาจักรยามานะ" ทำให้โนบิตะได้พบกับเจ้าชายทีโอ (ที่หน้าตาเหมือนโนบิตะมากจนแทบจะแยกไม่ออก) ทั้งคู่จึงตกลงกันว่าจะสลับตัวกัน ให้โนบิตะไปเป็นทีโอ ส่วนทีโอไปเป็นโนบิตะ
ต่อมาพวกโนบิตะได้รู้เรื่องเกี่ยวกับเรดิน่า แม่มดชั่วร้ายที่ใช้เวตมนตร์ดำทำให้เกิดปัญหาต่อมายานะ ทีโอจึงอยากจะเรียนรู้วิธีกำจัดเรดิน่า แต่แล้วก็เกิดปัญหาจนได้ เมื่อเรดิน่าได้จับตัวคุคุ เพื่อนสนิทของทีโอไปไว้ที่วิหารแห่งความมืด ทีโอจึงตามไปช่วยคุคุเพียงลำพัง แต่หารู้ไม่ว่านั่นเป็นกับดักของเรดิน่าที่จะใช้ทีโอเป็นเครื่องสังเวยในพิธีบูชายัน โนบิตะและผองเพื่อนจึงเดินทางไปยังวิหารแห่งความมืดเพี่อไปช่วยทีโอและคุคุก่อนที่จะสายเกินไป
โดราเอมอน ตอน โนบิตะ ท่องอาณาจักรโฮ่งเหมียว
โดราเอมอน ตอน โนบิตะ ท่องอาณาจักรโฮ่งเหมียว (Doraemon: Nobita in the Wan-Nyan Spacetime Odyssey) เป็นภาพยนตร์การ์ตูนญี่ปุ่นในปี 2004 ที่มาจากแฟรนไชส์โดราเอมอน นอกจากนั้นภาพยนตร์ชุดนี้ยังเป็นการฉลองครบรอบ 25 ปี ของโดราเอมอนฉบับทีวีและเป็นภาพยนตร์ลำดับที่ 25 ของโดราเอมอน รวมทั้งเป็นโดราเอมอนฉบับภาพยนตร์ชุดสุดท้ายที่ใช้ทีมงานเดิมและนักพากย์เดิมตั้งแต่ปี ค.ศ.1979 ออกฉายอย่างเป็นทางการครั้งแรกเมื่อวันที่ 7 มีนาคม ค.ศ. 2004 ในญี่ปุ่น, 3 สิงหาคม ค.ศ. 2006 ในฮ่องกง และ 19 ตุลาคม ค.ศ. 2006 ในประเทศไทย
หลังจากตามเก็บลูกเบสบอลที่หล่นลงไปในแม่น้ำ โนบิตะได้พบกับสุนัขตัวหนึ่งแล้วช่วยขึ้นมาจากน้ำ หลังจากนั้นมันก็ตามโนบิตะมาตลอดจนโนบิตะตัดสินใจจะแอบเลี้ยงมันไว้ โนบิตะจึงตั้งชื่อให้ว่า "อิจิ" พอเวลาผ่านไป โนบิตะต้องรับภาระหนักขึ้นเพราะต้องเลี้ยวแมวเพี่มอีก 3 ตัว โนบิตะจึงตัดสินใจจะพาพวกมันไปอยู่ที่อื่นที่ไม่มีมนุษย์ แต่ต้องเจอภาระหนักกว่าเดิมเพราะดันไปเจอที่ที่สัตว์เลี้ยงถูกทิ้งเป็นจำนวนมาก จึงรับเลี้ยงทั้งหมด
หลังจากนั้นโนบิตะนึกขึ้นมาได้ว่าจะพาพวกมันไปในโลกเมื่อ 300 ล้านปีก่อน แล้วตัดสินใจใช้ "ปืนรังสีปรับวิวัฒนาการ" กับอิจิ เพื่อให้สามารถอยู่รอดได้ พอวันรุ่งขึ้น พวกโนบิตะตัดสินใจจะไปเยี่ยมอิจิ แต่ไทม์แมชชีนเกิดขัดข้องทำให้พวกโนบิตะไปโผล่ในโลกอีก 1,000 ปีให้หลัง โนบิตะได้พบกับ "เฮจิ" ที่หน้าตาเหมือนอิจิมาก เฮจิได้เล่าเรื่องเกี่ยวกับความลับเกี่ยวกับ "เนโกะเจอร์แลนด์" ที่น่าจะมีส่วนเกี่ยวข้องที่ทำให้พ่อแม่ของเฮจิและเพี่อนๆของเฮจิหายตัวไป พวกโนบิตะจึงร่วมมือกับเฮจิเพี่อสืบค้นว่าความลับที่อยู่เบี้องหลังเนโกะเจอร์แลนด์มันคืออะไรกันแน่
พยายามกี่ครั้งก็ตามแต่
พยายามกี่ครั้งก็ตามแต่ เป็นซิงเกิลจากอัลบั้มของวงดนตรี แฮงแมน จากอัลบั้มชุดแรกและชุดเดียว "แฮงแมน" ประพันธ์คำร้อง-แต่งทำนองและเรียบเรียงโดย ณัฐพล พุทธภาวนา ออกจำหน่ายในวันที่ 7 ตุลาคม พ.ศ. 2550
มิวสิกวิดีโอนี้ เผยแพร่ครั้งแรกในเดือนพฤศจิกายน พ.ศ. 2550 ทางรายการของทีวีแกรมมี่ในช่องทีวีทุกช่อง ถ่ายทำกันที่หอพักหญิงร้างธรรมศาสตร์ ซอยงามดูพลี แถวพระราม 4 กำกับโดย ชัชวาลย์ อริยศรีวัฒนา โดยมี มาริสา อานิต้า กับ เรย์ แมคโดนัลด์ มาถ่ายทอดเรื่องราวความรักที่ออกแนวโหด-มัน-ดุเดือด-สะใจ แต่ยังไง ก็ยังรักกันดีและไม่มีวันเลิกกัน โดยเป็นเรื่องราวของคนที่เป็นแฟนกันอยู่ด้วยกันทะเลาะกัน มานำเสนอให้สนุกสนาน เกินจริง หลุดโลก และได้ใช้คอมพิวเตอร์กราฟิกเข้ามาช่วย
เพลง พยายามกี่ครั้งก็ตามแต่ ได้อันดับสูงสุด 13 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 19 พฤศจิกายน พ.ศ. 2550 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
นิดนิด
นิดนิด เป็นซิงเกิลในปี พ.ศ. 2553 ของวงดนตรีแฮงแมน ประพันธ์คำร้อง-แต่งทำนองและเรียบเรียงโดยมี ณัฐพล พุทธภาวนา ออกจำหน่ายครั้งแรกในวันที่ 9 เมษายน พ.ศ. 2553 และเป็นเพลงสุดท้ายของแฮงแมน
เนื้อหาของเพลงนั้น คล้ายกับเพลง "พยายามกี่ครั้งก็ตามแต่" ซึ่งสื่อถึงอารมณ์ของคน ขี้อ้อน… คือเราจะไม่บอกรักตรงๆ แต่จะใช้วิธีบอกอ้อมๆ ให้รู้สึกกุ๊กกิ๊ก คนได้ฟังก็จะอมยิ้ม
ด้านสไตล์ของดนตรี นั้นมีความเรียบง่าย แนวดนตรีเป็นดนตรี POP ROCK มีเสียงกีต้าร์ แนวยุค 80 นำมาผสมผสานกับเสียง ซิน เสียงสังเคราะห์ เพื่อให้เกิดความทันสมัย ดนตรีเพลงนี้ก็เลยจะมีทั้งความเก่าและความใหม่ของซาว์ดดนตรีที่ผสมกันอยู่
เพลง นิดนิด ได้อันดับสูงสุด 32 จากการจัดอันดับของ แฟต 104.5 ในชาร์ตของ แฟต 104.5 ชาร์ตท็อป 40 ประจำวันที่ 30 พฤษภาคม พ.ศ. 2553
ประธานาธิบดีโซมาเลีย
ประธานาธิบดีแห่งสหพันธ์สาธารณรัฐโซมาเลีย () เป็นตำแหน่งประมุขแห่งรัฐของสหพันธ์สาธารณรัฐโซมาเลีย หน้าที่ดำเนินงานทั่วไป ป้องกันและรักษาความมั่งคงของชาติ รักษาอธิปไตยของประเทศ และรักษาความสงบภายในประเทศ
การเลือกตั้งประธานาธิบดีครั้งแรกเกิดขึ้นเมื่อ 1 มิถุนายน พ.ศ. 2503 หลังโซมาเลียได้รับเอกราชจากอิตาลีและรวมตัวกับบริติชโซมาลีแลนด์ โดยมีการเลือกตั้งมาจนถึงสมัยประธานาธิบดีอับดิราชิด อาลี เชอมาร์กีถูกลอบสังหาร และมีการรัฐประหารเกิดขึ้นไซอัด บาร์รีใชัระบอบสังคมนิยมในการปกครองประเทศ แต่ต่อมาก็ถูกปลดโดยคองเกรสสหโซมาลี และเกิดสงครามกลางเมืองโซมาเลีย ประธานาธิบดีในสมัยนั้นจึงมาจากการแต่งตั้งและไม่มีอำนาจในการปกครองประเทศ เนื่องจากสถานการณ์การสู้รบระหว่างกลุ่มต่าง ๆ อำนาจของประธานาธิบดีมีเพียงพื้นที่ส่วนหนึ่งของกรุงโมกาดิชูเท่านั้น ต่อมามีความพยายามที่จะผลักดันให้เกิดสันติภาพในประเทศโซมาเลีย จึงได้จัดตั้งรัฐบาลเปลี่ยนผ่านแห่งชาติขึ้น รัฐบาลเปลี่ยนผ่านแห่งชาติได้แต่งตั้งประธานาธิบดีแต่ก็ยังคงไม่มีอำนาจในการปกครองประเทศ เนื่องจากรัฐบาลมิได้ตั้งอยู่ในประเทศ ประเทศโซมาเลียในขณะนั้นอยู่ภายใต้การปกครองของสหภาพศาลอิสลาม, จากนั้นจึงได้มีการจัดตั้งรัฐบาลกลางเปลี่ยนผ่าน ในยุคนี้ประธานาธิบดีจะมาจากการเลือกตั้งของรัฐสภากลางโซมาเลียและเริ่มมีอำนาจในการปกครองเพราะได้รับการสนับสนุนจากกองทัพสหภาพแอฟริกา และรัฐบาลได้กลับมาตั้งที่ทำการที่กรุงโมกาดิชูอีกครั้ง ปัจจุบันหลังจากยุบรัฐบาลกลางเปลี่ยนผ่าน และจัดตั้งสหพันธ์สาธารณรัฐโซมาเลีย ประเทศก็เริ่มมีประธานาธิบดีและรัฐบาลถาวรเข้ามาบริหารประเทศ
ประธานาธิบดีมีอำนาจแต่งตั้งนายกรัฐมนตรี รัฐมนตรี ข้าราชการฝ่ายบริหาร ข้าราชการทูต ข้าราชการประจำ ข้าราชการตุลาการในส่วนกลาง และเจ้าหน้าที่อื่น ๆ โดยได้รับการยินยอมจากรัฐสภากลางโซมาเลีย และประธานาธิบดีจะดำรงตำแหน่งผู้บัญชาการทหารแห่งกองทัพโซมาเลีย
ปัจจุบันประธานาธิบดีโซมาเลียจะมาจากการเลือกตั้งในรัฐสภากลางโซมาเลียซึ่งมาจากการแต่งตั้ง เนื่องจากสถานการณ์ภายในประเทศไม่เอื้ออำนวยให้เกิดการเลือกตั้งได้ โดยผู้ที่ได้รับคะแนนเสียงมากที่สุดจากสมาชิกรัฐสภากลางโซมาเลียจะได้รับเลือกตั้งขึ้นเป็นประธานาธิบดี ซึ่งมีวาระ 4 ปี การเลือกตั้งครั้งล่าสุดเกิดขึ้นเมื่อ 16 กันยายน พ.ศ. 2555 ตั้งแต่ยุคการปกครองในระบอบคอมมิวนิสต์ของไซอัด บาร์รี โซมาเลียก็ไม่มีการเลือกตั้งประธานาธิบดีโดยตรงจากประชาชนมาอย่างยาวนานเนื่องจากสถานการณ์การสู้รบอย่างหนักและขาดรัฐบาลที่มีเสถียรภาพในการปกครองประเทศ ประธานาธิบดีส่วนใหญ่จึงมาจากการเลือกตั้งโดยรัฐสภาที่มาจากการแต่งตั้ง การเลือกตั้งทั่วไปในโซมาเลียครั้งสุดท้ายจัดขึ้นในปี พ.ศ. 2527 โดยพรรคสังคมนิยมปฏิวัติโซมาลีชนะการเลือกตั้งและสถาปนาระบอบสังคมนิยมในการปกครองประเทศ จากนั้นประเทศโซมาเลียจึงไม่มีการเลือกตั้งจากประชาชนอีก
ประธานาธิบดีจะทำงานและพำนักที่วิลลาโซมาเลียซึ่งตั้งอยู่ในกรุงโมกาดิชู เป็นสถานที่ที่ได้รับการคุ้มกันโดยกำลังทหารอย่างแน่นหนาและมีระบบรักษาความปลอดภัยที่ดีที่สุดในโซมาเลีย
เปโดร โมราเลส
เปโดร โมราเลส () เกิดวันที่ 22 ตุลาคม ค.ศ. 1942 นักมวยปล้ำอาชีพที่เกษียณอายุชาวปวยร์โตรีโก สังกัดเวิลด์ไวด์เรสต์ลิงเฟเดเรชั่น (WWWF) หรือ WWE ในปัจจุบัน เป็นอดีตแชมป์ WWWF 1สมัย, แชมป์อินเตอร์คอนติเนนทัล 2สมัย และแชมป์แท็กทีม WWF 1สมัย ร่วมกับบ็อบ แบ็กลันด์ เป็นแชมป์ทริปเปิลคราวน์คนแรกของ WWE และได้เข้าสู่หอเกียรติยศดับเบิลยูดับเบิลยูอีประจำปี 1995
ฮัสซัน ชีค โมฮามุด
ฮัสซัน ชีค โมฮามุด (, ; 29 พฤศจิกายน พ.ศ. 2498 — ) เป็นนักการเมืองและประธานาธิบดีคนที่ 8 ของประเทศโซมาเลีย ได้รับการเลือกตั้งเมื่อวันที่ 10 กันยายน พ.ศ. 2555 ก่อนหน้านี้โมฮามุดทำงานเป็นคณบดีมหาวิทยาลัย นอกจากนี้เขายังเป็นผู้ก่อตั้งพรรคสันติภาพและพัฒนาการ (PDP) ในเดือนเมษายน พ.ศ. 2556 โมฮามุดได้รับการจัดอันดับโดยนิตยสารไทม์ให้เป็น 100 บุคคลทรงอิทธิพลที่สุดในโลก ความพยายามของเขาที่จะสร้างความปรองดองในชาติ, มาตรการป้องกันการทุจริตทางเศรษฐกิจและสังคม และการปฏิรูปการรักษาความปลอดภัยในประเทศโซมาเลีย เป็นเหตุผลสำหรับการเลือก
พรรคสันติภาพและพัฒนาการ
พรรคสันติภาพและพัฒนาการ () เป็นพรรคการเมืองในประเทศโซมาเลีย ก่อตั้งขึ้นเมื่อเดือนเมษายน พ.ศ. 2554 โดยฮัสซัน ชีค โมฮามุด ประธานาธิบดีคนปัจจุบันของโซมาเลีย สมาชิกพรรคมีมติเป็นเอกฉันท์ให้โมฮามุดเป็นหัวหน้าพรรคเมื่อเดือนเมษายน พ.ศ. 2554 และดำรงตำแหน่งต่อไปอีก 3 ปี
สมเด็จพระมหาวีรวงศ์ (พิมพ์ ธมฺมธโร)
สมเด็จพระมหาวีรวงศ์ (พิมพ์ ธมฺมธโร) เป็นสมเด็จพระราชาคณะฝ่ายธรรมยุติกนิกาย อดีตเจ้าอาวาสวัดพระศรีมหาธาตุวรมหาวิหาร นอกจากนี้ยังเคยดำรงตำแหน่งสำคัญในคณะสงฆ์ เช่น ผู้ปฏิบัติหน้าที่สมเด็จพระสังฆราช สังฆมนตรี รองประธานสังฆสภา กรรมการมหาเถรสมาคม เป็นต้น
สมเด็จพระมหาวีรวงศ์ มีนามเดิมว่า พิมพ์ แสนทวีสุข เกิดเมื่อวันเสาร์ที่ 1 พฤษภาคม พ.ศ. 2440 ขึ้น 1 ค่ำ เดือน ที่บ้านสว่าง ตำบลสว่าง อำเภอวารินชำราบ จังหวัดอุบลราชธานี เป็นบุตรของนายทองกับนางนวล แสนทวีสุข เมื่อโตขึ้นได้เข้าศึกษาที่โรงเรียนวัดบ้านม่วงและโรงเรียนอุบลวิทยาคมตามลำดับจนจบชั้นมูล ข (เทียบเท่า ม. 2)
วันที่ 1 เมษายน พ.ศ. 2457 ท่านได้บรรพชาเป็นสามเณรที่วัดสุปัฏนารามวรวิหาร จังหวัดอุบลราชธานี โดยมีพระราชมุนี (อ้วน ติสฺโส) เป็นพระอุปัชฌาย์ พระศาสนดิลก (เสน ชิตเสโน) เป็นสรณคมนาจารย์ และอุปสมบทเป็นพระภิกษุเมื่อวันที่ 19 เมษายน พ.ศ. 2460 ณ อุทกุกเขปสีมาในแม่น้ำมูล ที่บ้านโพธิ์ตาก ตำบลพิบูล อำเภอพิบูลมังสาหาร จังหวัดอุบลราชธานี โดยมีพระราชมุนี (อ้วน ติสฺโส) เป็นพระอุปัชฌาย์ พระศาสนดิลก (เสน ชิตเสโน) เป็นพระกรรมวาจาจารย์ ได้รับฉายาทางธรรมว่า ธมฺมธโร
ในพรรษาแรกนั้นพระอาจารย์มั่น ภูริทตฺโต ประสงค์จะให้ท่านออกธุดงค์ แต่ต่อมาพระอาจารย์มั่นเห็นนิมิตว่าพระพิมพ์กอดตู้พระไตรปิฎกไว้แน่น แม้ท่านจะแกะแขนออก แต่ขาของพระพิมพ์ก็ยังเกี่ยวตู้ไว้อยู่ พระอาจารย์มั่นพยายามดึงเท่าไรก็ไม่ออก จากนิมิตนี้พระอาจารย์มั่นจึงปล่อยให้ท่านศึกษาพระปริยัติธรรมไปปี พ.ศ. 2471 พระมหาพิมพ์ ธมฺมธโร ได้ไปดูแลกิจการคณะสงฆ์ที่วัดสุทธจินดาวรวิหาร จังหวัดนครราชสีมา ถึงปี พ.ศ. 2480 ท่านถูกส่งไปดูแลคณะสงฆ์ที่วัดเจดีย์หลวงวรวิหาร จังหวัดเชียงใหม่ แล้วไปจัดการคณะสงฆ์ที่แขวงจำปาศักดิ์ ประเทศลาว ในปี พ.ศ. 2484 จากนั้นย้ายมาอยู่วัดแสนสำราญ จังหวัดอุบลราชธานี จนกระทั่งรัฐบาลตั้งวัดพระศรีมหาธาตุขึ้น ท่านได้รับมอบหมายให้มาเป็นรองเจ้าอาวาส เมื่อสมเด็จพระมหาวีรวงศ์ (อ้วน ติสฺโส) เจ้าอาวาสมรณภาพ ท่านได้ดำรงตำแหน่งเจ้าอาวาสแทนสืบมาจนถึงแก่มรณภาพ
สมเด็จพระมหาวีรวงศ์ มรณภาพเมื่อวันที่ 30 พฤศจิกายน พ.ศ. 2517 เวลา 09:10 น. สิริรวมอายุ 77 ปี พรรษา 57
สายตาสั้น
สายตาสั้น () เป็นภาวะของตาซึ่งแสงที่เข้ามาไม่ตกบนจอตาโดยตรง แต่ตกหน้ากว่า ทำให้ภาพที่บุคคลเห็นเมื่อมองวัตถุไกลอยู่นอกจุดรวม แต่ในจุดรวมเมื่อมองวัตถุใกล้
วิชาชีพการดูแลตาแก้ไขสายตาสั้นด้วยการใช้เลนส์บำบัดมากที่สุด เช่น แว่นตาหรือเลนส์สัมผัส นอกจากนี้ ยังอาจแก้ไขได้โดยศัลยกรรมหักเหแสง แม้มีกรณีผลข้างเคียงที่สัมพันธ์ เลนส์บำบัดมีกำลังสายตาเป็นลบ (คือ มีผลเว้าสุทธิ) ซึ่งชดเชยไดออพเตอร์ (diopter) บวกเกินของตาที่สั้น โดยทั่วไปไดออพเตอร์ลบใช้อธิบายความรุนแรงของสายตาสั้น และเป็นค่าของเลนส์เพื่อแก้ไขตา สายตาสั้นขั้นสูงหรือสายตาสั้นรุนแรงนิยามโดย -6 ไดออพเตอร์หรือเลวกว่านั้น
ตรงข้ามกับสายตาสั้น คือ สายตายาว
ฟิลิป บ็อบบิตต์
ฟิลิป เชส บ็อบบิตต์ (; เกิด 22 กรกฎาคม ค.ศ. 1948) เป็นนักเขียน นักวิชาการ นักกฎหมาย และข้าราชการชาวอเมริกัน เคยสอนอยู่ในสหราชอาณาจักร เป็นผู้ที่มีความรู้ยอดเยี่ยมในด้านกลยุทธ์ทางทหาร กฎหมายรัฐธรรมนูญ และรัฐธรรมนูญ อีกทั้งยังเคยเขียนหนังสือ "Constitutional Fate: Theory of the Constitution" (ค.ศ. 1982), "The Shield of Achilles: War, Peace and the Course of History" (ค.ศ. 2002) และ "Terror and Consent: the Wars for the Twenty-first Century" (ค.ศ. 2008) อีกด้วย
ฟิลิป บ็อบบิตต์ เกิดในเมืองเทมเปิล รัฐเทกซัส เป็นลูกคนเดียวของออสการ์ ไพรซ์ บ็อบบิตต์ (เสียชีวิต ค.ศ. 1995) และรีเบกกา ลูรัท จอห์นสัน บ็อบบิตต์ (ค.ศ. 1910-1978) ฟิลิปถือได้ว่าเป็นทายาทแท้ ๆ ของเฮนรี วิสเนอร์ ผู้แทนของรัฐนิวยอร์กในการลงนามประกาศอิสรภาพของสหรัฐอเมริกา และทายาทของวิลเลียม บ็อบบิตต์ ชาวไร่เชื้อสายเวอร์จิเนีย (เสียชีวิต ค.ศ. 1673) พ่อและตาของรีเบกกา (แม่ของฟิลิป) ก็เป็นถึงสภานิติบัญญัติของรัฐเทกซัส และตาทวดยังเป็นประธานของมหาวิทยาลัยเบย์เลอร์
ฟิลิปเป็นหลานชายของลินดอน บี. จอห์นสัน ประธานาธิบดีคนที่ 36 ของสหรัฐอเมริกาซึ่งดำรงตำแหน่งระหว่างปี ค.ศ. 1963-1969 (เนื่องจากแม่ของฟิลิปเป็นพี่สาวคนโตของจอห์นสัน) และระหว่างช่วงปิดภาคเรียนฤดูร้อนของมัธยมปลายและมหาวิทยาลัย ฟิลิปได้อาศัยอยู่ในทำเนียบขาว
ไพศาล ยิ่งสมาน
ไพศาล ยิ่งสมาน (2 เมษายน พ.ศ. 2482 - 16 มกราคม พ.ศ. 2556) อดีตสมาชิกสภาผู้แทนราษฎรจังหวัดยะลา 4 สมัย
ไพศาล ยิ่งสมาน เกิดเมื่อวันที่ 2 เมษายน พ.ศ. 2482 เป็นบุตรของนายแวสามะ (ชื่อเดิม:อรุณ) และ นางแวสะลาเมาะ (ชื่อเดิม:นงเยาว์) ยิ่งสมาน มีพี่น้อง 4 คน โดยนายไพศาล เป็นบุตรคนที่ 2 สำเร็จการศึกษาระดับปริญญาตรี คณะศิลปศาสตร์ สาขาวิชาภาษาอังกฤษ จากมหาวิทยาลัยไคโร ประเทศอียิปต์
ไพศาล ยิ่งสมาน เสียชีวิตด้วยอาการน้ำท่วมปอด เมื่อวันที่ 16 มกราคม พ.ศ. 2556 สิริอายุรวม 73 ปี
หลังจากสำเร็จการศึกษา ไพศาล ได้เข้าทำงานเป็นข้าราชการครูที่โรงเรียนคณะราษฎรบำรุง จังหวัดยะลา และโรงเรียนสอนศาสนาอิสลาม ตามลำดับ ก่อนที่จะลาออกมาทำธุรกิจส่วนตัว
ไพศาล เข้าสู่วงการการเมือง ด้วยการเป็นสมาชิกสภาจังหวัดยะลา เขตอำเภอเมือง เมื่อ พ.ศ. 2523 ได้รับเลือกตั้งเป็นสมาชิกสภาผู้แทนราษฎรครั้งแรกใน เดือนมีนาคม พ.ศ. 2535 สังกัดพรรคความหวังใหม่ และได้รับเลือกเรื่อยมารวม 4 ครั้ง
พ.ศ. 2554 ไพศาล ลงสมัครรับเลือกตั้งในระบบบัญชีรายชื่อ ลำดับที่ 13 สังกัดพรรคมาตุภูมิ ก่อนที่จะไม่ได้รับเลือกตั้ง เนื่องจากทางพรรค ได้รับเลือกแค่ที่นั่งเดียวเท่านั้น
ไพศาล ยิ่งสมาน ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
รายการผลงานของค็อกเทล
รายการผลงานของวงดนตรีร็อกสัญชาติไทย ค็อกเทล () ประกอบด้วย 5 สตูดิโออัลบั้ม, 3 อีพี, 15 ซิงเกิล, และ 22 มิวสิกวิดีโอ ค็อกเทลก่อตั้งขึ้นในช่วงปี พ.ศ. 2545 สมาชิกปัจจุบันประกอบด้วย โอม ปัณฑพล ประสารราชกิจ (นักร้องนำ), เชา ชวรัตน์ หรรษคุณาฒัย (กีตาร์), ปาร์ค เกริกเกียรติ สว่างวงศ์ (กีตาร์เบส) และฟิลิปส์ เปรมสิริกรณ์ (กลอง)
การลอบวางเพลิง
การลอบวางเพลิง เป็นอาชญากรรมโดยเจตนา โดยไตร่ตรองไว้ก่อน และโดยกลั่นแกล้ง วางเพลิงเผาอาคาร ท้องที่รกร้างว่างเปล่า ถังขยะ ยานพาหนะ หรือทรัพย์สินอย่างอื่น ด้วยความมุ่งหมายที่จะก่อความเสียหาย ซึ่งอาจแยกจากกรณีอื่น เช่น การเผาไหม้เกิดเอง และไฟป่าตามธรรมชาติ การลอบวางเพลิงมักเกี่ยวข้องกับอัคคีภัยที่ก่อแก่ทรัพย์สินของผู้อื่นหรือของตนเองโดยไตร่ตรองไว้ก่อนเพื่อเอาค่าสินไหมทดแทนจากการประกันภัย
ผู้ก่ออาชญากรรมการลอบวางเพลิงนั้น เรียก ผู้ลอบวางเพลิง ซึ่งมักใช้สารเร่งไฟ (เช่น แก๊สโซลีน หรือเคโรซีน) เพื่อก่อประกายไฟ ขับดันไฟ และกำหนดทิศทางไฟ
ทีแอลซี: เทเบิล แลดเดอร์ แอนด์ แชร์ (2014)
ทีแอลซี: เทเบิล แลดเดอร์ แอนด์ แชร์ (2014) เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูอี ในปี 2014 ซึ่งจัดเป็นปีที่ 6 แล้ว สถานที่จัดคือ ควิกเคน โลนส์ อะรีนา ในเมือง คลีฟแลนด์, รัฐโอไฮโอ สหรัฐอเมริกา เมื่อวันที่ 14 ธันวาคม ค.ศ. 2014
ในรอว์ วันที่ 1 ธันวาคม ได้มีการประกาศแมทช์การปล้ำระหว่าง จอห์น ซีนา ปะทะ เซท โรลลินส์ โดยถ้า ซีนา แพ้ก็จะเสียสิทธิ์เป็นผู้ท้าชิงอันดับ 1 ในการชิงแชมป์ WWE World Heavyweight Championship
เกมโอเวอร์
"เกมโอเวอร์" () เป็นข้อความในวิดีโอเกมที่เป็นสัญญาณว่าผู้เล่นเล่นเกมไม่ผ่าน เนื่องจากผลลัพธ์ออกมาไม่ถูกต้อง แม้ว่าวลีนี้บางครั้งจะปรากฏพร้อมกับคะแนนหลังจากเล่นจบเกมก็ได้ วลีดังกล่าวยังมีใช้กว้างขึ้นเพื่อบรรยายถึงจุดจบของเหตุการณ์ใดเหตุการณ์หนึ่งในชีวิตจริง